text:
KANDA HANO UREBE VIDEO
Mu gihe abantu bagiye gukora imibonano mpuza bitsina usanga baba bagomba kubwirana utugambo twiza ndetse akenshi bakanabiganiraho mbere y’uko binjira mu gikorwa kugira ngo hataza kugira ikibabera inzitizi mu kwiyumvanamo no kugirango icyo gikorwa kize kugenda neza.
Ariko nyamara,usanga bitewe n’intego abaryamana baba bafite, hari abamara gukora urukundo bakumva ko barangije icyo bari bagambiriye ariko nyamara ibyo byiyumvo bikaba byakomeretsa umwe mu bamaze gukorana imibonano mpuzabitsina kuko baba batabyakiriye kimwe.
hano hari ingero 6 z’amagambo abamaze gukorana imibonano mpuzabitsina batagomba kubwirana kuko bishobora kuba byatuma umwe muri bo atakira neza igikorwa bamaze gukora cyangwa hakaba hanabaho gushwana burundu.
Ibintu 6 abantu bamaze gukorana urukundo baba batemerewe kubwirana.
Si byiza kubwira uwo mumaze gukorana imibonano mpuza bitsina ngo
*Ushobora kugenda.
Ibi ngo bigaragaza ko kwibutsa umuntu mumaze gukorana imibonano ko agomba kugenda kuko ashobora kwiyumvisha ko icyo wari umukeneyeho ukibonye ko utakimukeneye.
*Mbega impumuro.
Aha na none ngo si byiza kwinubira impumuro y’uwo mumaze gukorana urukundo yaba mbi cyangwa nziza kuko ngo nabyo ari bimwe mu bishobora gutuma azajya agenda yikandagira ko umubiri we utameze neza.
Iyi kandi ngo ni n’impamvu ishobora gutuma ubibwiwe ahita shwana n’ubimubwiye kuko ubivuze aba abivuze nyuma y’igikorwa kandi mbere hose atari yabyumvise.
*Ibi siko nari nabiteganyije.
Si byiza kumvisha uwo mwari muryamanye ko ibyo mumaze gukora bitagenze uko wabyumvaga cyangwa ko ubikoze utari wabigambiriye kuko bimwereka ko n’ubundi ibyo mukoze muruhiye ubusa cyangwa ko nta gaciro ubihaye.
*Uri muri top 50 y’abo tumaze kuryamana.
Hari abantu baryoherwa n’imibonano mpuzabitsina bakibagirwa no kwibikira ibanga bari bamaranye igihe. Aha rero ngo si byiza kubwira uwo mumaze kuryamana ko ameze nk’abandi bose mwaryamanye cyangwa kumugereranya n’abandi bo hanze aho cyane ko ubibwiwe yumva ko atari we wenyine mubikoranye.
*Reka twifotore twambaye ubusa.
Ngo si byiza gusaba uwo mwari muryamanye kwifotoza mwambaye ubusa kuko ashobora kubona ko utangiye kubizanamo imikino cyangwa ko hari aho ushaka kuzajyana ayo mafoto.
*Reka nihamagarire …kuri telefone.
Si byiza ko wihutira gufata telefone ngo uhamagare umuntu uwo ari we wese kuko bigaragara nkaho igikorwa mwari murimo cyari cyakurambiye cyangwa kitagushimishije.


c: text/html

text:
Iki gitaramo kiswe ‘Rwanda Konnect Gala’ cyateguwe mu rwego rwo guha ikaze abanyarwanda baba mu mahanga ‘Diaspora’ bakunze kuza mu biruhuko by’iminsi mikuru, aha bakazaba bataramirwa n’abahanzi bakomeye barimo Kidum, Cecile Kayirebwa, itorero Inganzo ngari kimwe n’abamurika imideri bazerekana urwego kumurika imideri bimaze gutera imbere mu Rwanda.
Abanyarwanda baba mu gihugu bazaba baha ikaze bagenzi babo baba hanze bakunze kuza mu biruhuko by’iminsi mikuru. Iki ni igitaramo kizaba tariki 22 Ukuboza 2017 kibere i Gikondo mu ihema riberamo imurikagurisha (Expo).
Igitaramo cyo guha ikaze aba Diaspora mu Rwanda
Nkuko abari gutegura iki gitaramo babitangarije Inyarwanda.com, iki gitaramo kukinjiramo bizaba ari ibihumbi icumi (10000frw) mu myanya isanzwe, ibihumbi makumyabiri (20000frw) mu myanya y’icyubahiro n’ibihumbi magana abiri (200000frw) ku bantu bazagura ameza y’icyubahiro. Imiryango y’ahazabera igitaramo izaba ifunguye guhera saa kumi n’imwe z’umugoroba.
REBA HANO ITANGAZO RYAMAMAZA IKI GITARAMO

robotstxt: allowed

filter: keep


text:
Umushumba w’Itorero Anglican muri Diyoseze ya Gahini, Manasseh Gahima yabimenyesheje abakozi ba Minisiteri y’Uburezi(MINEDUC), bari mu gikorwa cy’ubukangurambaga bwo konoza ireme ry’uburezi.
MINEDUC isaba ibigo by’amashuri birimo ibishyigikiwe n’amadini n’amatorero gushaka iby’ibanze byose birimo abarimu bashoboye, inyubako n’ibikoresho byafasha abana kugira uburere n’uburezi bushyitse.
Bishop Manasseh Gahima avuga ko bajyaga baterwa inkunga n’Itorero ry’Abangirikani b’Abanyamerika n’Abongereza, ariko ngo iyo nkunga ntayo bazongera kwakira bitewe n’uko basabwa kwemera ubutinganyi.
Agira ati"Hari inyubako n’ibikoresho dusabwa gushakira ishuri rya GS Gahini n’ahandi; abakristo bacu barakize tugomba kubashakamo ayo mikoro aho kwemera abadutegeka ibyaha by’ubutinganyi".
Itorero Anglican siryo ryonyine mu Rwanda ririmo gutaka ikibazo cyo kubura ubushobozi kubera guhagarikirwa inkunga yavaga mu bihugu by’i Burayi na Amerika.
Umuryango wa Bibiliya mu Rwanda (Bible Society of Rwanda) nawo uvuga ko bibiliya zisigaye zihenda kandi zagabanutse, kuko ngo abanyamahanga bawuteraga inkunga basaba amatorero yose kwemera ubutinganyi.
Bamwe mu bakiristu bo mu matorero atandukanye baganiriye na Kigali Today basaba amatorero yabo gushyiraho ikimeze nk’ikigega "Agaciro Development Fund" cyajya gitera inkunga ibikorwa bya gikirisitu.
Uwitwa Brigitte usengera muri ADEPR agira ati "Ubutinganyi turabwanze iwacu mu Rwanda, amafaranga nsabwa nayatanga aho kugira ngo nemere ibyo byaha Imana yanga urunuka".
Umukiristu mu Bangirikani witwa Innocent, avuga ko atazabura umusanzu atwerera Itorero rye, aho kugira ngo ryemere ishyingirwa ry’abagore ku bagore cyangwa abagabo ku bagabo.
Ibitekerezo ( 5 )
Nta mpamvu yo kwemera ubutinganyi kuko nibwo bwatumye sodoma na gomora irimbuka.Ikindi twaba tugaragaje ko turi undercontrol y’abo bazungu.
KO nta cyacumi ubaha ubabajwe Niki wakomeje kwandikira ikigirwamana cyawe imana koko abahamya mwaragowe uzabwire so(satani) wagutumye KO wababuze wa ndyadya we .
Ubwo se umutukiye iki?Hitimana yavuze ibintu kandi aduha imirongo ya Bible dusoma.Ubwo se utaniye he n’Abafarisayo?Aho kumva ibyo Yesu yababwiraga,bamwitaga Berzebul,chef w’abadayimoni.None nawe wise Hitimana ngo ni indyadya.Ubabajwe se nuko yavuze ko munyunyuza imitsi y’abayoboke banyu mubasaba icyacumi mugashyira mu mifuka yanyu?Nkuko Hitimana yakubwiye,Yesu yasabye abakristu nyakuri "kubwiriza ku buntu" (Matayo 10:8).
Aho kubabara,nimwikosore niba mushaka ko imana ibemera.Baca umugani ngo "Qui se sent morveux se mouche" (If the shoe fits,wear it).Bisobanura ngo:Jya wikosora aho kurakara.
Nibyo koko Ubutinganyi ni icyaha.Ariko sicyo cyaha cyonyine.Amadini akora ibyaha byinshi.Amenshi asezeranya abakobwa batwite,akivanga muli politike,etc...
Ikindi kandi,abakuru bayo barya amafaranga y’abayoboke bayo,nyamara Yesu yaradusabye gukora umurimo w’imana ku buntu (Matayo 10:8).Uramutse utabahaye icyacumi n’umushahara wa buli kwezi,nta pastor wakongera kubona.Basigaye barushanwa kugura imodoka za V8,bakohereza abana babo kwiga I Burayi,n’abagore babo kubyarira muli Amerika.Mulibuka abakuru ba ADEPR bashinjwa kwiba 3 millirds Frw.PAWULO yadusabye kumwigana,tukabwiriza tudasaba amafaranga (Ibyakozwe 20:33).Iyo wahaga amafranga Abigishwa ba Yesu,barakubwiraga ngo "Uragapfana n’ayo mafaranga yawe" (Ibyakozwe 8:18-20).Icyaha ntabwo ari UBUTINGANYI gusa.This is Hypocrisy.Nibashaka babwemere kuko ni hahandi ntabwo imana ibemera.
Ibyo uvuga byose nibyo, ariko kosora imyandikire yawe wandika" Imana" mu cyimbo cy’"imana" kuko Imana y’ukuri ari imwe kandi mu kuyubaha tuyandika mu inyuguti nkuru aho kuba into.


text:
Abaramyi ba ADEPR Kicukiro Shell bahuje imbaraga na Hermon Worship T banyura abitabiriye umugoroba wo guhimbaza Imana-Amafoto +Video
Yanditswe na
26 July 2018 saa 11:03'
Itorero rya ADEPR Paruwasi ya Kicukiro Shell ku mudugudu w’ikicaro k’iyi Paruwasi ku wagatatu wa buri cyumweru habera umugoroba wo kuramya no guhimbaza Imana (Evening Prayers and worship) mu buryo buhoraho aho abitaibiriye uyu mugoroba wo kuwa 24 Nyakanga 2018 banyuzwe bikomeye no guhuza imbaraga kw’amatsinda abiri yo kuramya no guhimbaza Imana n’ukuvuga Worship Team yaha ku Kicukiro Shell hamwe na Hermon Worship Team ya ADEPR Kacyiru yari yabasuye.
Guhuza imbaraga kwa Worship Team ebyiri ndetse n’ijambo ry’Imana byanyuze bikomeye abitabiriye uyu mugoroba wo kuramya Imana no kuyihimbaza
Muri uyu mugoroba kandi si ukuramya no guhimbaza Imana gusa byanyuze imbaga y’abawitabiriye kuko bananyuzwe bikomeye n’ijambo ry’Imana n’ubuhamya bwa Pastor Nshimiye w’i Kabuga aho yabigishije ijambo rivuga uburyo Imana igiye kuzirikana imirimo myiza abera b’Imana bakora maze ikabitura ineza maze ibi byose birangiye uyu mukozi w’Imana afata iminota igera 10 yo gusengesha abitabiriye uyu mugoroba ,ibintu byatumye abantu bataha bongeye kubona ineza y’Imana.
Uyu mugoroba ugenda ugira imbaraga zikomeye aho abawitabira bahagirira ibihe byiza byo kwegerana n’Imana binyuze mu kuyiramya no kuyihimbaza doreko abahanga mu bumenyi bw’iyobokamana bavugako burya iyo umuntu aramije Imana n’umutima ukunze aba asenze kabiri.
Abantu bari benshi bakereye kuramya Imana no kuyihimbaza
Kuwa gatatu w’umunsi w’ejo taliki ya 24 Nyakanga 2018 abantu bari benshi bambaraiye kuramya no guhimbaza Imana maze amatsinda yo kuramya nayo abayobora neza muri iki gikorwa .
Itsinda ryabanje kuri Stage n’irya ADEPR Kicukiro Shell mu gihe kingana n’iminota 30 bamze bairirmbisha imbaga y’abitabiriye bakoresheje nyinshim mu ndirimbo zo kuramya no guhimbaza Imana,amakorasi ndetse n’ibihimbano by’umwuka bitwara neza mu gususurutsa no gushyira mu mavuta abitabiriye.
Itsinda rya Kicukiro Shell na Hermon Worship team ya ADEPR Kacyiru bafashije benshi mu ndirimbo zitandukanye
Nyuma y’iri tsinda ry’aha ku Kicukiro Shell hakurikiyeho Hermon Worship Team yari yaturutse kuri ADEPR Paruwasi ya Kacyiru ,iri tsinda mu minota mirongo ine n’itanu ryamaze ryasize abantu mu mbaraga zikomeye ryifashishije indirimbo zitandukanye yaba izabo n’izabandi zimenyerewe gukoreshwa muri uyu mwanya cyane cyane abantu barushijeho kubona ubwiza bw’Imana mu gihe aba bahanzi baririmbaga mu muziki n’amajwi by’umwimerere indirimbo yo mugitabo yitwa ngo"Ayi gitare cy’Imana" .
REBA INYIGISHO YIGISHIJWE NA PASTOR NSHIMIYE :
Nyuma yo gutaramishwa n’aya matsinda hakurikiyeho umwanya wijambo ry’Imana ryigishijwe na Pastor Nshimiye aho yasobanuriye abakristo ibijyanye n’imibereho y’umuntu ufite Imana ndetse agaruka ku gusaba abantu ko bakwiriye gusenga Imana kugirango ibahe ikimenyetso k’ibyiza.
Pastor Bwate David umuyobozi w’umudugudu wa ADEPR Kicukiro Shell yavuzeko bagiye kujya bava mu bwiza bajya mu bundi uko iminsi ishira
Mu kiganiro IYOBOKAMANA.COM twagiranye na Pastor Rubazinda Callixste umuyobozi w’umudugudu wa ADEPR Kicukiro Shell yavuzeko uko iminsi ishira ariko Imana igenda ibiyereka muri uyu mugoroba wahariwe kuyiramya no kuyihimbaza ati :”Kuva dutangiye tugenda dukorana n’amatsinda yo kuramya no guhimbaza Imana(Worship Team ) aturutse ahantu hatandukanye muri ADEPR ndetse n’amakorali n’abahanzi b’abaramyi ,rwose Imana ijya ibana natwe cyane kuburyo bukomeye ari nayo mpamvu duhamagarira abakunda kuyiramya no kuyihimbaza kuzajya bitabira uyu mugoroba kuko n’uwumugisha kubawitabira.
Pastor Nshimiye w’i Kabuga niwe wari umwigisha w’ijambo ry’Imana
REBA VIDEO ZIGARAGAZA UKO AYA MATSINDA YASIZE ABANTU MU MWUKA:


text:
Ni igikorwa cyabereye ku musozi wa Kabuye, mu murenge wa Ndora mu Karere ka Gisagara mu Ntara y’Amajyepfo, kuwa 6 w’iki cyumweru tuvuyemo, tariki 09 Kamena 2018. Iki gikorwa cyabanzirijwe n’ijoro ryo kwibuka ryabaye mu ijoro ryo kuwa 5 hasomwa Missa yo gusabira Abazize Jenoside yakorewe Abatutsi mu 1994 hanatangwa ubuhamya bwa bamwe mu barokokeye kuri uwo musozi wa Kabuye ahahoze urwibutso rw’abazize Jenoside, hanakanakinwa umukino utanga ubutumwa bwo kwibuka no kwiyubaka ndetse ukanagaruka ku mateka y’u Rwanda rwa mbere ya Jenoside, muri Jenoside na nyuma yayo.
Ku munsi wakurikiyeho, kuwa 6 wari umunsi wo kwibuka no kwimura imibiri y’abazize Jenoside, umunsi utari woroshye na gato kuri uyu musozi. Abantu bari benshi bitabiriye iki gikorwa cyane ko mu mibiri yimuwe harimo n’itari ishyinguye mu cyubahiro, yari iri muri shitingi, ni benshi bahoraga bashengurwa no kuba hari abantu babo batarashyingurwa mu cyubahiro kibakwiriye, bikaba byarabateye ishyaka ryo kuza muri iki gikorwa n’ubwo bari biseguye agahinda.
Imibiri isaga 43000 yimuwe ivanwa mu rwibutso rwa kera ijyanwa mu rushya
Imibiri irenga ibihumbi mirongo ine na bitatu (43,000) y’Abatusti bazize Jenoside yakuwe aho urwibutso rwahoze mu masanduku 100, izamurwa ijyanwa mu rwibutso rushya narwo ruherereye ku musozi wa Kabuye, umusozi w’amateka muri aka Karere wanatikiriyeho imbaga nyinshi y’Abatutsi muri Jenoside. Nyuma yo gushyingura iyi mibiri mu rwibutso rushya, hakurikiyeho igikorwa cyo kwereka abayobozi n’abaturage bitabiriye iki gikorwa imwe mu myenda, amashapure, ibikoresho bimwe na bimwe abishwe bari barafite dore ko nabyo biri mu rwibutso nk’ibimenyetso bizatuma amateka adasibangana na gato.
Hacanwe urumuri rw'Icyizere, umuhango wayobowe na Min. Uwacu Julienne
Hashyizwe indabo ku rwibutso ndetse habaho n’igikorwa cyo gusura urwibutso, abantu bagenda berekwa amateka mabi yaranze igihugu cy'u Rwanda, umushinga mubi wateguwe ndetse ukanashyirwa mu bikorwa na Leta yari iriho icyo gihe. Umuyobozi w’akarere ka Gisagara, Rutaburingoga Jérôme mu ijambo ry’ikaze yongeye gukomeza abacitse ku icumu rya Jenoside yakorewe Abatutsi abibutsa ko batari bonyine kandi ko kuba bararokotse ari ryo shingiro ryo kubaho neza.
Mayor wa Gisagara yavuze Ijambo ry'Ikaze
Uwatanze ubuhamya, Ngabo Jean Damascene, wari utuye muri Ndora ku gasozi ka Dahwe gateganye na Kabuye, yavuze ukuntu kuri uyu musozi wa Kabuye habereye ubwicani ndengakamere, ubwo mu bantu barenga 80 batangiye kwihisha, harokotsemo 3 gusa ndetse na Jenoside ikaza kurangira bo ntibabimenye bakajya bahora bihisha. Bigeze aho bakajya bajya ahirengeye ngo barebe ko bakomeza guhigwa bukware ariko bakabura ababahiga, nyuma bakazamenya ko Ingabo za FPR zamaze guhagarika Jenoside.
Urubyiruko rwa Gisagara ruhamya ko rufite ubuyobozi bwiza ruratanga icyizere cy'ejo hazaza heza
Yashimiye cyane izi ngabo zari zirangajwe imbere na Perezida wa Repubulika y’u Rwanda, Nyakubahwa Paul Kagame ku bwitange bagize bakabakura mu kaga gakomeye ndetse anavuga ko iyo izo ngabo zidahagarika Jenoside n’abakoraga Jenoside ubwabo (Abahutu) bari kumarana cyane ko bari batangiye gushwana barwanira imitungo basahuye.
Ngabo yatanze ubuhamya avuga ko Jenoside yarangiye ntabimenye
Uyu mugabo kandi yashimiye byimazeyo ubuyobozi bwiza bw’Akarere ka Gisagara ku bwa byose buri gukora byiza harimo no kubasha kubaka urwibutso rwiza, bakaba bavanye muri shitingi abantu babo bazize Jenoside yakorewe abatutsi, bakabashyira mu rwibutso rwiza bagashyingurwa mu cyubahiro.
Ingabo za RPF zahagaritse Jenoside zitabiriye iki gikorwa
Umuhanzi Bonhomme yifatanyije n’abanyagisagara kwibuka, atanga ubutumwa mu ndirimbo ye ‘Ijambo Rya Nyuma’. Abantu benshi bahuye n’ikibazo cy’ihungabana kuko ingeri zitandukanye z’abari aho zisangaga muri iyi ndirimbo cyane.
Umuhanzi Bonhomme yatanze ubutumwa mu ndirimbo
Uhagarariye imiryango ifite ababo bashyinguye muri uru rwibutso rukuru rw’Akarere ka Gisagara ruherereye i Kabuye yagize ati “Iri hungabana riri kugaragara ni uko dusa n’abasubiye muri bwa buzima bwo ha mbere, tugomba gufatanya tugafatana mu mugongo. Abacu bishwe ku bw’amabwiriza yatanzwe n’uwari uyoboye icyo gihe, abarenga ibihumbi makumyabiri na birindwi (27,000) bari bakiri muri shitingi, ni kenshi twasabye kubakirwa urwibutso ntitwaruhabwa, twandikiye kenshi abayobozi, byavuzwe kenshi mu nama z’imishyikirano ariko ntibyakorwa…”
Hashyizwe indabo ku mibiri irenga ibihumbi 43 yashyinguwe mu cyubahiro
Yakomeje avuga ko ashimira cyane ubuyobozi bwa Gisagara ndetse n’ubw’igihugu ko byakozwe urwibutso rukaba rwarubatswe. Yagize ati: “Turishimye kuko twabonye urwibutso n’ubwo turi mu gahinda ko twabuze abacu ariko basi ubu twarabyakiriye, dufite aho tubasanga tukabibuka, twabasura tukabaririra tukabashyiraho indabo bafite aho bari hatari muri shitingi.”
Yagarutse kandi ku kibazo cy’uko hari bamwe mu batutsi batarashyingurwa kuko aho bajugunywe nyuma yo kwicwa hatarerekanwa kugeza ubwo umuturage ajya mu murima guhinga akajya ahingira ku bantu, ibintu bishengura cyane abacitse ku icumu iyo bava bakagera. Bahora basaba ubufashwa bwose bushoboka ngo abantu bagaragazwe aho bari bashyingurwe mu cyubahiro ku buryo kwibuka ku nshuro ya 25 byibuze abazize Jenoside yakorewe abatutsi, bose bazaba baramaze gushyingurwa kuko ari bwo n’ibikomere byazagabanyuka.
Ibintu byose bigaragaza ko habaye Jenoside yakorewe abatutsi bigomba gusigasirwa
Hibutse abazize Genocide yakorewe Abatutsi muri Gisagara
Abafashe umwanya bagatambutsa ijambo bose bavuze ko nk’uko Jenoside yakorewe Abatutsi yateguwe ndetse igashyirwa mu bikorwa n’abanyarwanda ubwabo barangajwe imbere n’abayobozi, ari nako abanyarwanda bagomba gufata iya mbere mu kurwanya ingengabitekerezo yayo, ipfobya n’ihakana ryayo kuko nta wuzabuza abanyamahanga gupfobya, guhakana no kugira ingengabitekerezo ya Jenoside bitararanduka burundu mu banyarwanda ubwabo, bityo uzajya agaragarwaho n’ibyo bibi, bifuza ko yajya ahanwa by'intangarugero.
Hagaragaye ibibazo by'ihungabana cyane bitewe n'amateka ya Kabuye
Uyu muyobozi yatanze ubusabe agira ati “Uru rwibutso rushyizweho ku rwego rw’igihugu ndetse byanashoboka rukaba urwo ku rwego rw’isi byadufasha cyane kujya twibuka abacu tunabona byose. Muri uru rwibusto hari ibyumba by’amateka, iby’ibitabo by’amateka, amashusho mbarankuru n’ibindi, turasaba cyane ko byazashyirwamo ku buryo abazajya basura urwibutso bajya babibona bikabasigira amateka n’intego y’ubumwe n’ubwiyunge.”
Wanabaye umwanya mwiza kuri we wo gushimira cyane abaje kwifatanya n’abanyagisagara kwibuka no gushyingura ababo mu cyubahiro, ashimira BRD, CNLG, Ingabo za RPF n’abandi bafatanyabikorwa bafatanyije n’ubuyobozi bw’akarere ka Gisagara hakubakwa urwibutso nk’uru.
Abayobozi batandukanye bagiye kwerekwa urwibutso barangajwe imbere na Mayor wa Gisagara
Nk’uko uhagarariye CNLG yabivuze, kwibuka bizahoraho kuko n’itegeko nshinga ribiteganya. Buri gace kagira amateka yako yihariye kuko ahuriweho ari uko Abatutsi bishwe ari benshi mu Rwanda mu 1994, muri Gisagara ho niho amwe mu mateka yatumye Jenoside iba ariho yatangiriye kuko n’abayobozi bari bayoboye Leta yari yariyise iy’inzibacyuho abenshi bakomokaga muri aka karere ka Gisagara.
Umunyamabanga Nshingwabikorwa wa CNLG Dr. Bizimana J. Damascene
Umushyitsi mukuru muri uyu muhango yari Minisitiri w’Umuco na Siporo, Uwacu Julienne yagarutse ku mateka mabi yihariye yaranze u Rwanda akomeza cyane abacitse ku icumu rya Jenoside abibutsa ko batasigaye bonyine bafite Leta nk’umubyeyi kandi ubitayeho. Bakwiriye kurwanirana ishyaka mu kwiyubaka. Ibyabaye ni koko byarateguwe n’ubuyobozi bwariho icyo gihe ariko ubuyobozi bwiza buriho ubu bukora ibishoboka byose ngo bukumire icyashaka gusubiza ibihe uko byahoze.
Min. Uwacu Julienne ni we wari umushyitsi mukuru
AMAFOTO: CYIZA Emmy_Inyarwanda Ltd


text:
Bavuguta umuharakuku n'igitaka cy'amasinde yaraye adatabiwe. Umugeni bakamuzana mu irebe ry' umuryango, bakamushyira mu kigagara, bagaterura bagatereka mu muryango, bakazana umubirikira n'uruho rw'isugi, bakarusukisha umuti witwa umuharakuku bavanze n'umunanira cyangwa n'umwifuzo bakubye ku ngasire. Abadafite ikigagara bamwubakira urutere, ni rwo banyuzamo umubirikira. Bakazana n'urusyo n'ingasire, akabihagararaho. Icyo gihe hakaza musaza w'umukobwa akamuterura akamwicaza ku bitugu, ahagaze hejuru y'urusyo ruriho ingasire n'umwuko, bakamwubikira ikigagara, umubirikira bakawunyuza mu ntoboro ugahingukira mu kanwa ka wa mugeni, bakamusukamo umuti bavuga bati: "Bawita umuharakuku, jye nkawita bampare ubwara, abarozi bahara ibyaha (abana) bakakubura; bakuroga ari imandwa bakakubura, bakuroga ari inzigo bakakubura. Iki ni ikinanira unanira abanzi n' abarozi ".
Umukobwa bamuha n'ikirogora ngo nihagira umuroga bwoye kuzafata. Bamuha n'umukunde ngo azakundwe n'umugabo, n'abantu bose. Bafata agati kitwa karungarunga, ngo abamubonye: umugabo we n' abandi bamubonye bajye bahora bamurungarunga bifuze kumubona no kumukunda. Iyo karungarunga bayishyira hamwe n'umubazi n'urutamvaho, bakabisya byose, bakabimurasaga bavuga bati:" Nguyu umubazi umwanzi ukubaririza ashaka kukubaririza akuroga ntakubone ". Urutamvaho, bavuga ko akundwa n'umugabo we ntabe yamuva iruhande.
Bakazana umugozi w'umutanga, bakamwambika ku kaguru k'iburyo, bavuga bati: "Uyu ni umutanga, utanga abandi umugisha, utanga abandi kubyara no gutunga, agatsinda wabatanze n'umugabo ". Bakamukoza n'urutabataba ngo umugabo abatame mu rugo rwe n'urusoro rwaganjije, ngo azaganze umugabo we amwigarurire, n'ingorozo y'amasuka, ngo ajye ahora yigorora n'umugabo we mu magambo. Barangiza byose bakabitaba mu kirambi.
IMIHANGO: Mgr Aloys Bigirumwami
IZINDI NKURU
Urukundo ni iki?
Amoko 5 y'Urukundo
Urukundo-Iyo Utakibona Akana ko mu Jisho!
Urukundo-Amayobera 6 y'Urukundo
Amategeko y'Urukundo
Kurambagiza Ni Iki?
Inkingi Zo Kubaka Urugo Ruhire I
Inkingi Zo Kubaka Urugo Ruhire II


text:
BIBILIYA NTAGATIFU EBOOK
Iyi porogarmau ikubiyemo Bibiiya z’ubwoko 3 zikoreshwa mu Rwanda ari zo: Bibiliya Yera, Bibiliya Ntagatifu na Bibiliya Mpuzamatorero yitwa Bibiliya Ijambo. Yesu yabwiye abigishwa be ati “ mujye musenga, mugira muti: Dawe uri mu ijuru , izina ryawe ryubahwe ” (Matayo , Bibiliya Ntagatifu). Ntiyigeze abigisha. Imana irema ijuru n’isi, ibintu n’abantu. 1Mu ntangiriro Imana yaremye ijuru n’isi. 2Isi yari ikivangavange kitagira ishusho kandi iriho ubusa. Umwijima wari.
Mose niwe wa byanditse.
Ni Yezu rero uzawusubiranya. Juquila Juquila Bibiliya ntagatifu Mixe: Ubwo igitekerezo cy’imibereho ya Kirisito ari ukuzuza ubuhanuzi, igitekerezo cy’imibereho ye cyanditswe mbere nntagatifu avuka.
Sinte Romani, Sinte Romani: Yohani Batisita yita Yezu atyo kubera impamvu ebyiri.
Bibiliya Ntagatifu
Naho abaherezabitambo, uretse ko bari abo mu muryango wa Levi, bagombaga no gukomoka kuri Aroni. Kugirango bibiliya ntagatifu, kimwe no gutoranya umurongo, mugomba gukanda igihe kirekire ku murongo mwabona akadirishya kabyerekana mukarekura.
Siyin Siyin Chin Chin: Sign Up Already have an account? Bibiliya ntagatifu best Bible app for you to read daily devotional. In other projects Wikimedia Commons. Mbere yo gushakisha ni ngombwa ko bibiliya ntagatifu guhitamo imwe muri Bibiliya mushakiramo cyangwa se igitabo cya Bibikiya mushakiramo.
Biblia Takatifu, Swahili Bible. Iyi porogarmau nagatifu Bibiiya z’ubwoko 3 zikoreshwa mu Bibiliya ntagatifu ari zo: Igitabo cya Bibiliya cyangwa Bibiliya Ntagatifu ni igitabo cyaturutse ku Mana [1]. Bibiliya iboneka yose uko yakabaye cyangwa ibice byayo mu ndimi zisaga 2. Swahili Bible that with amazing bible application features. Kugirango mubigereho, kimwe No.
bibiliya ntagatifu Bible Language Rwandan Change Language. Sign In Sign Up. Lovari Romani Lovari Romani: Ntibatubwira izina rye, ariko hari impamvu nyinshi zatuma bibiliya ntagatifu ko ari Yohani ubwe, ari na we wanditse iyi Vanjili.
Please choose a different chapter or version. Reba na Yh 6, Abahanuzi bo mu Isezerano rya Kera babayeho hagati y’imyaka magana atanu, n’igihumbi na magana atanu mbere bibuliya rya Kirisitobavuze ingingo bibiliya ntagatifu zifatika zerekeye imibereho ya Mesiya.
Binyujijwe mu izindi porogaramu nk’iz’imbuga nkoranyambaga, mushobora gusangiza imirongo ya Bibiliya na bagenzi banyu bakoresha izindi porogaramu.
bibiliya ntagatifu This page was last edited on 13 Novemberat Mbere yo gushakisha nor Ngombwa ko mubanza Guhitamo imwe muri Bibiliya mushakiramo Cyangwa ntxgatifu igitabo bibiliya ntagatifu Bibiliya mushakiramo.
Powerful Bible study tools linked to every verse in an easy-to-use Bible reader! Views Soma Hindura Edit source Reba amateka.
Ese twagombye gusenga abatagatifu?
Iyi porogaramu ishobora gushakisha ijambo riri muri Bibiliya, ikabereka igitabo, igice ndetse n’umurongo riherereyemo. Retrieved from ” https: Ntagahifu mutoranije umurongo igihe cyose mushobora kuwubona mufunguye hasi y’aho muhitiramo ubwoko bwa Bibiliya. Isezerano Rishya ni igitekerezo cy’imibereho ye nk’uko byari byarahanuwe.
Giha intera nini cyane mu gukundwa, gusomwa, kugurwa no bibiliya ntagatifu cyane kurenza ibindi byose biri kuri uru rutonde. Vlax chileana Vlax Romani – Chile Romani: Iyi porogaramu ufunguka bwa mbere iba isoma Bibiliya ntagatifu Yera ariko mushobora guhitamo uko mubishatse iyo musoma mu gihe porogaramu yafungutse.
Ishakiro muri Bibiliya Ntagatifu – YEZU AKUZWE
See Terms of Use for details. Ubuhanuzi bwo mu Isezerano rya Kera bibiliya ntagatifu ahagaragara imibereho ya Kirisitourupfu no kuzuka kwe mbere y’uko bibaho.
Try Google Play with Chrome. Iyi riri Porogaramu ishobora gushakisha ijambo muri Bibiliya, ikabereka igitabo, igice ndetse not umurongo riherereyemo.
New international version NIV for android.


text:
Ni igitabo gishya cyanditswe na John Sebaganwa bikubiyemo ibyo yabashije kumenya ku bihe nyabyo byo gusenga, ijambo ry’ibanze ryacyo ryanditswe na Rev Dr Antoine Rutayisire.
Muri iki gitabo avugamo uburyo iyo usenze none bigutera inyota yo gusenga n’ejo naho utasenga uyu munsi ugasubira inyuma n’ejo ntusenge, bityo ngo gusiba gusenga ni inzira iganisha ku kubireka no gusubira inyuma mu buryo bw’umwuka.
Iki gitabo gisobanura ibyo gusenga igihe kirekire, gusenga wiyirije ubusa, gusengera icyo Imana yakuvuzeho, gusenya ikintu kibi cyenda kukubaho, gusengesha umwuka (gusenga mu ndimi ) no kurwana n’imyuka mibi.
Aha, umuntu yakwibaza uko yamenya ikintu kibi cyenda kumubaho. Igisubizo kiri mu gice kivuga k’uburyo Imana ivugamo na cyo kiri muri iki gitabo nk’uko umwanditsi abivuga.
Ibindi birimo, ni ibyo gusabira umuryango wawe umugisha, gusengera igihugu, ubwami bw’ Imana no gusengera abababaye. Ibyo abasenga bita “ Guhagarara mu cyuho”. Harimo n’ ikindi gice kivuga ku byerekeye isano iri hagati y’Abatambyi bo mu Isezerano rya Kera n’umurimo wo gusenga natwe dukora muri iki gihe nk’Abatambyi bo mu Isezerano Rishya.
Mu igice kibanziriza icya nyuma no mu gice cya nyuma by’ iki gitabo, harimo ibyerekeye ukuntu inzira z’ Imana zitandukanye n’izacu, igihe cy’Imana, uburyo rimwe na rimwe Imana itinza ibisubizo ( ikirimo ibitunganya) kugira ngo bizaze ari byiza kurushaho. Na none , harimo ibyo gukurira Imana ubwatsi, n’uko ibisubizo bimwe by’ibyo dusengera tuzabisanga mu ijuru no gusezera ku bihe byiza byo gusenga.
Byongeye kandi, buri gice gifite “ umwitozo/ application”. Urugero, umusomyi namara gusoma ibyerekeye gusenga no kwiyiriza ubusa , azasangamo uko nawe yabyitoza akabishobora, ahereye ku kwiyima icyayi cya mu gitondo gusa, ariko saa sita agafata ifunguro , n’uko yakwiyiriza icyayi n’ifunguro rya saa sita (umunsi umwe) bityo bityo kugeza ubwo yabasha kwiyiriza iminsi irenze umwe asenga.
Umwanditsi avuga ko iki gitabo cyahembura ibihe byo gusenga mu buzima bwa benshi, abandi kikabatera gushyira gahunda yo gusenga mu buzima bwabo bwa buri munsi nk’uko ijambo ry’Imana rivuga ngo “Umuntu ntatungwa n’umutsima gusa, ahubwo atungwa n’amagambo yose ava mu kanwa k’Imana” ( Matayo 4:4).
Uwakwifuza iki gitabo yagisanga kuri ADEPR mu Gakinjiro / mu Mujyi wa Kigali ( Centre –Ville/ Downtown) no kuri Zion Temple/Gatenga.
Cyangwa akandikira umwanditsi wacyo kuri email ikurikira: mahirwe74@gmail.com cyangwa Telephone (whatsapp) : 0787485830/ 0786018684


text:
Abafite amasambu ku nkengero z’ imigezi ishokeramo amabuye y’ agaciro aturutse mu birombe biyikikije bo mu murenge wa Gatumba mu karere ka Ngororero baravuga ko ari kwangizwa n’ abajya gushaka aya mabuye muri iyi migezi.
Ubuyobozi bw’ Umurenge wa Gatumba bwemeza ko budasiba guhangana n’ aba bacukura amabuye mu buryo butemewe n’ amategeko buvuga ko uretse kwangiriza abafitemo amasambu ku nkengero z’ iyi migezi, banangiza ibidukikije ndetse bakanabangamira urugomero rwa Nyabarongo dore ko imyinshi muri iyi migezi iwisukamo.
Nubwo hamwe na hamwe mu hakorerwa ubucukuzi bw’ amabuye y’ agaciro abajya gutoragura ayashokeye mu migezi ari bo bashinjwa kwangiza ibidukikije birimo imigezi, hari n’ aho usanga kuba ubucukuzi buhakorerwa bukorwa mu buryo butari ubwa kinyamwuga ndetse bw’ akajagari ari byo bigira uruhare runini mu kwangiza ibidukikije.


text:
Kuki Abahamya ba Yehova batiregura buri kantu kose bashinjwa?
Abahamya ba Yehova bashyira mu bikorwa inama yo muri Bibiliya ivuga ko batagomba gusubiza ababakoba. Urugero, Bibiliya igira iti: ‘Ukosora umukobanyi aba ashaka kwisuzuguza’ (Imigani 9:7, 8; 26:4). Aho kugira ngo bishore mu ntonganya, bihatira gukora ibihesha Yehova ikuzo.—Zaburi 119:69.
Birumvikana ko hariho “igihe cyo guceceka n’igihe cyo kuvuga” (Umubwiriza 3:7). Dusubiza abantu bashaka kumenya ukuri, ariko twirinda kujya mu mpaka zitagira icyo zatugezaho. Muri ubwo buryo dukurikiza urugero rwa Yesu n’urw’Abakristo bo mu kinyejana cya mbere.
Yesu ntiyireguye igihe yashinjwaga ibinyoma imbere ya Pilato (Matayo 27:11-14; 1 Petero 2:21-23). Nanone Yesu ntiyigeze asubiza abamuregaga ko ari umusinzi w’umunyandanini. Ahubwo yararetse ibikorwa bye birivugira, nk’uko byanditswe ngo: ‘ubwenge bugaragazwa n’imirimo yabwo ko bukiranuka’ (Matayo 11:19). Icyakora igihe byabaga ari ngombwa yasubizaga abamukobaga abigiranye ubutwari.—Matayo 15:1-3; Mariko 3:22-30.
Yesu yateye abigishwa be inkunga yo kudacibwa intege n’ibirego by’ibinyoma. Yagize ati: “Muzishime abantu nibabatuka, bakabatoteza kandi bakababeshyera ibibi by’uburyo bwose babampora” (Matayo 5:11, 12). Nanone Yesu yavuze ko hari igihe kwiregura byari gutanga ubuhamya kandi ko muri icyo gihe ‘azabaha akanwa n’ubwenge ababarwanya bose hamwe badashobora kurwanya cyangwa kuvuguruza.’—Luka 21:12-15.
Intumwa Pawulo yagiriye inama Abakristo yo kwirinda kujya impaka n’abahakanyi, avuga ko izo mpaka ‘ari imfabusa kandi nta cyo zimaze’—Tito 3:9; Abaroma 16:17, 18.
Intumwa Petero yateye Abakristo inkunga yo kuvuganira ukwizera kwabo mu gihe bishoboka (1 Petero 3:15). Icyakora yari asobanukiwe ko ibikorwa byiza biruta amagambo. Yaranditse ati: ‘mukore ibyiza kugira ngo mushobore gucecekesha abantu badashyira mu gaciro, bavuga ibyo batazi.’—1 Petero 2:12-15.


text:
Pasiteri mu gihugu cy’Afurika y’Epfo witwa Alfred Ndlovu aherutse kwicwa n’inzara nyuma yo gushaka kwiyiriza ubusa nkuko Yesu yabikoze iminsi 40 n’amajoro 40.
Uyu mu pasiteri washatse kwiyiriza ubusa iminsi 40 n’amajoro 40, yapfuye asigaje iminsi 10 kuko yavuyemo umwuka amaze iminsi 30.
Alfred Ndlovu w’imyaka 44 y’amavuko ngo yavuye murugo ku wa 17 Kamena 2016 ajya mu ishyamba mu masengesho yari agamije kumuhuza n’Imana no kwitandukanya n’iby’Isi. Yari asanzwe azwi aho asengera no mu bavandimwe be nk’umuntu wihaye Imana kubera ibyo yakoraga.
Gushaka gukora nk’ibyo Yesu yakoze rero ngo nibyo byatumye apfa, gusa ngo nta yindi ndwara yigeze mu buzima bwe. Aho mu ishyamba yiberaga ngo yahabaga wenyine nyuma umuntu arahanyura abona umurambo we ahita atabaza polisi.
Uyu we yarohamye ashaka kwigana Yesu kugenda hejuru y’amazi
Aya makuru dukesha ikinyamakuru newslexpoint avuga ko atari ubwa mbere umupasiteri apfuye ashaka gukora ibitangaza Yesu yakoze kuko hari n’undi uherutse kurohama mu mazi arapfa muri Kamena uyu mwaka, ashaka kwigana Yesu agenda n’amaguru hejuru y’amazi.
Pasiteri Jeremiah Mahlangu wo muri White river yapfuye azira gushaka kwigana Yesu agendagenda hejuru y’amazi.
Pasiteri Mahlangu w’imyaka 35 y’amavuko ngo yashatse kwereka ibihumbi n’ibihumbi by’abakiristo mu muhango wo kubatiza ko ashobora kwigana Yesu akagendagenda hejuru y’amazi maze aribira asamirwa hejuru n’ingona zihita zimurya.
Uyu mu pasiteri amaze gusoma muri Matayo 14:22-33, yabwiye abamukurikiye ko Imana yamubonekeye imubwira ko kubera kwizera afite, ashobora gukora ibitangaza nk’iby’Imana.
Agitera intambwe ya kabiri acyinjira mu mazi, yisanze yarohamye . Kuva ubwo ntiyigeze agaruka ku Isi
Rwose nkaba bagiye bapfa ntakibazo. Uwiyishe ntaririrwa. Imana ni Imana n’abantu nabantu. Uwigana ingendo yundi rero aratagataga
Bene aba,bapfa kubera KWIYEMERA.Mu byukuri,ni SATANI ubakoresha.Ni kimwe na Pastors bamaze amafaranga y’abayoboke babo bababeshya ko babasengera bakabona ubukire,promotion ku kazi,Fiyanse,urubyaro,...Ndetse n’inyatsi,umwaku bikagenda.Baramutse koko ari abakristu b’ukuri,ntabwo bayoba bigeze aha cyangwa ngo barye amafaranga y’abandi.Ni kimwe n’abajya I Kibeho bibwira ko babonekerwa na Maliya.Naho ni Satani ibakoresha,kubera ko imana ikumva,aho wayisengera hose.Ibyo babona I Kibeho bagakeka ko ari Maliya,ni Amadayimoni.Imana idusaba guhunga bene aba babeshya ngo bakorera imana,ariko mu byukuri bagamije ifaranga.


text:
IBIKORWA REMEZO
Mu iterambere ry’ubukungu, Akarere ka Gisagara kitaye cyane ku bikorwa remezo. Imihanda yarahanzwe iranatunganywa byoroshya kugeza umusaruro ku isoko binagabanya igiciro cy’urugendo. Amashanyarazi n’amazi meza byegerezwa abaturage, imirimo idashingiye ku buhinzi iriyongera n’imibereho myiza y’abaturage irazamuka.
2.1.Imihanda
Mu mwaka wa 2006 na mbere yawo, imihanda yari ikibazo gikomeye mu Karere ka Gisagara. Imihanda yahuzaga Gisagara n’utundi turere n’imihanda yahuza Imirenge yari mibi cyane, kuyigendamo bigoye ariko mu gihe cy’imvura bikagora kurushaho.
Kugira ngo iterambere ry’Akarere ka Gisagara rishoboke, hihutiwe gukora imihanda kugira ngo mu Karere hose hashobore kugendwa. Hifashishijwe uburyo bunyuranye burimo TIG, Umuganda rusange, VUP, Rwiyemezamirimo n’ubundi.
Ibyo byatanze umusaruro ushimishije ku buryo ubu 2015 imihanda ihuza Akarere n’utundi Turere n’ihuza Imirenge ari myiza cyane, iragendwa no mu gihe cy’imvura kandi gutunganya imihanda ni igikorwa gihoraho ni n’intego ikomeza mu Karere ka Gisagara.
INSER: AMAFOTO Y’IMIHANDA
2.1.1. Ubwoko bw’imihanda n’uburebure bwayo
Imihanda yose yo mu Karere ka Gisagara, ni imihanda y’igitaka. Nubwo bimeze bityo, imihanda yose ihuza Akarere n’utundi Turere n’ihuza Imirenge yose ni nyabagendwa kandi imeze neza. Iyo mihanda irimo amoko atatu:
Ø Umuhanda wo ku rwego rw’Igihugu “National road”: Ni umuhanda wa km 68 uhuza u Rwanda n’u Burundi uvuye Akanyaru bas (Umurenge wa Nyanza)-Umurenge wa Gikonko.
Ø Imihanda y’Akarere yo ku rwego rwa mbere “District roads class I”: Ni imihanda ya km 121.7 ihuza Akarere ka Gisagara n’Uturere duturanye; Huye, Nyanza na Nyaruguru
Ø Imihanda y’Akarere yo ku rwego rwa kabiri “District roads class II”: Ni imihanda ya km 232 ihuza Imirenge y’Akarere ka Gisagara.
Imihanda yatunganyijwe kuva 2006 -2015
Imbonerahamwe ya 13: Imihanda yahanzwe/yatunganyijwe n’uburebure bwayo
2.1.3. Amateme
Gukora imihanda bijyana no gukora amateme, ariko hari n’ubwo amateme akorwa atari uko imihanda yakozwe ahubwo hari ayasenyutse cyangwa ay’ibiti asimbuzwa ay’ibikoresho biramba. Amateme y’ingenzi yakozwe ni agaragara mu mbonerahamwe ikurikira:
Imbonerahamwe ya 14: Amateme yubatswe mu Karere ka Gisagara
2.2.Imiyoboro y’amazi meza
Nk’Akarere gaherereye mu gice cy’amayaga, amazi meza yahoze ari ingume mu Karere ka Gisagara. Abaturage bavomaga mu mibande , ku makano, mu nzuzi n’imigezi. Mu rwego rwo kwita ku mibereho myiza y’abaturage b’Akarere ka Gisagara, amazi meza yegerejwe abaturage. Hubatswe imiyoboro y’amazi mishya hanasanwa iyari ishaje bituma ijanisha ry’abaturage begereye amazi meza ryiyongera buri mwaka. Abaturage begerejwe amazi meza bageze kuri 76.4% mu mwaka wa 2015 aho bari kuri 65% mu mwaka wa 2010 nk’uko bigaragara mu mbonerahamwe ikurikira.
Imbonerahamwe ya 15: Ijanisha ry’abaturage begerejwe amazi
Imbonerahamwe ya 16: Imiyoboro y’amazi yubatswe cyangwa yasanwe
Mu Karere ka Gisagara hari imiyoboro y’amazi 24 ifite uburebure bwa km 349.55; yubatswe inavugururwa mu bihe bitandukanye nkuko bigaragara mu mbonerahamwe ikurikira.
Imiyoboro myinshi yubatswe/yasanwe nyuma ya 2006. Yaba iyubatswe/iyasanwe kera n’ iyubatswe/iyasanwe vuba, yose yatumye umubare w’abaturage begerejwe amazi meza wiyongera. Mu miyoboro yubatswe ikanasanwa kera twavugamo nk’umuyoboro wa AEP des Frères Mariste w’I Save wubatswe mu mwaka 1959 ugasanwa mu mwaka wa 1996 n’umuyoboro wa Karuhenga i Mugombwa wubatswe mu mwaka 1988 ugasanwa mu mwaka wa 2003.
.Amashanyarazi
Mu mwaka wa 2006, umuriro w’amashanyarazi wari mu Mirenge 2 gusa (Gikonko na Save), nabwo ugarukira ku bigo bya Leta n’iby’amadini na centre ya Gikonko gusa. Kugeza mu mwaka 2015, Imirenge 12 kuri 13 yagejejwemo umuriro w’amashanyarazi.
Mu rwego rwo kwegereza amashanyarazi abaturage, hihutiwe igikorwa cyo kubaka imiyoboro migari y’amashanyarazi igera mu Mirenge, gahunda yo kuwukwirakwiza mu baturage igenda ikorwa buhoro buhoro. Imiyoboro yubatswe yongereye umubare w’ingo zifite umuriro w’amashanyarazi, uva kuri 2% muri 2012 (Ibarura rusange rya 2012) ugera kuri 11.85% (ingo 9156) mu mwaka wa 2015 (Raporo y’Imihigo 2014/2015).
Mu Karere ka Gisagara hari imiyoboro y’amashanyarazi ikurikira:
Kuri iyo miyoboro migari hiyongereyeho ikwirakwiza (extensions) mu Mirenge ya Gikonko, Ndora, Kibilizi, Musha, Save, Kansi, Kigembe, Nyanza, Mamba, Mugombwa na Muganza. Ibi byongereye imirimo idashingiye ku buhinzi, amasaha y’akazi ariyongera, inganda nto eshatu zitunganya umusaruro w’ibigori zirubakwa, umutekano urabungwabungwa n’ibindi.
Akarere karateganya kubaka umuyoboro w’amashanyarazi wa Mamba-Gishubi-Muganza-Mugombwa-Mukindo muri 2015/16. Gahunda yo gukomeza gukwirakwiza amashanyarazi ku mu midugudu irakomeje.
Mu rwego rwo kunoza imiturire, kwita ku mutekano no kongera amasaha yo gukora, mu mijyi ya Ndora na Save hubatswe amatara yo ku muhanda (public lighting) amurika nijoro.
Umuyoboro mugari w’amashanyarazi Kibirizi-Nyanza n’amatara yo ku muhanda i Save


text:
Umukecuru w’imyaka 74 yishimiwe bidasanzwe n’ubuyobozi bw’ishuri yaje kwigamo
Umukecuru watangiye ishuri ku myaka ye, 74 y’amavuko, yasekeje imbaga y’abantu
Umukecuru witwa Maria w’imyaka 74 y’amavuko wo mu gihugu cya Zambia, yashimiwe byimazeyo n’ubuyobozi bw’ishuri yaje kwigamo ku kuba ku myaka nk’iyo afite yarafashe umwanzuro wo kurwanya ubujiji bwo kutamenya gusoma no kwandika agahitamo kugana ishuri atitaye ku kuba yakigishwa n’abarimu bari mu kigero nk’icy’abuzukuru be.
Uyu mukecuru wihaye intego zo kuzasaza byibura azi kwandika izina rye, akaba akomeje no gutangaza abatari bake, yashatse umugabo afite imyaka 14 gusa y’amavuko, kuri ubu akaba ari bwo yafashe icyemezo cyo kugana ishuri agata ubujiji.
Hon Buumba Malambo, umuyobozi w’ishuri uyu mukecuru yagiye kwigaho, wabashije gutangaza aya makuru, yagize ati:"Inzozi zibaye impamo! Turashimira cyane nyogokuru Maria, dukwirakwiza iyi nkuru nziza. Umunyeshuri wacu wa mbere ukuze cyane mu mushinga wacu wa Azimai Apunzile wemeye no gutera inkunga nyogokuru Maria ngo yige abashe no kwandika izina rye ku myaka ye 74 y’amavuko.
Ubwo yari amaze kumenya uko bafata ikaramu y’igiti (Pencil), narijijwe n’ibyishimo. Yahatse umugabo afite imyaka 14 yonyine, kandi mu buzima bwe ntiyari yarigeze agera mu ishuri. Akigera mu ishuri, intego ye ya mbere yari iyo kumenya nibura kwandika izina rye mbere y’uko apfa, kandi yabigezeho ku bufatanye n’uyu mushinga."


text:
Nubwo umushoferi wa Minisitiri atari umukozi wa leta, yifuza ko na we agira amasezerano y’akazi yanditse, akabona n’ibiyaherekeza nk’uko buri mukoresha abishishikarizwa.
Abashoferi baganiriye na IGIHE bavuga ko batiyumvisha uburyo abakoresha babo nka ba Minisitiri, birengagiza kubaha kontaro mu gihe hari itegeko rivuga ko buri mukozi wese ukoze amezi atandatu agomba kuyihabwa.
Umushoferi umaze imyaka itatu atwara Minisitiri ariko tutatangaza amazina ye mu kurengera akazi ke, yagize ati “Nta kintu kimbabaza nk’uburyo uca ku bantu utwaye imodoka bakagira ngo wamaze gukira kandi mu by’ukuri nta kintu wifitiye, waba se uhembwa ibihumbi 120 cyangwa 100 Frw, ufite umugore n’abana, wishyura inzu muri Kigali bikakumarira iki koko?”
Akomeza avuga ko n’ayo mafaranga ayahembwa mu ntoki, ntanyura kuri banki ngo abe afite n’ubushobozi bwo kuba yakwaka inguzanyo ngo akore ikindi cyamuteza imbere. Nubwo avuga atyo, nta yandi mahitamo arakomeza akagakora mu gihe nta kandi kamutunga afite.
Undi na we yagaragaje ko buri mushoferi w’umuyobozi muri leta agendana ibibazo bitandukanye na mugenzi we bitewe n’uwo atwara ariko bagahurira ku kuvuga ko ari akazi katoroshye.
Yagize ati “Ikibazo kiri ku isonga ni ugukora amasaha y’ikirenga tugakora nta kiruhuko kandi na none ya masaha ntituyahemberwe n’ubusumbane bw’imishahara … Hari abahemwa ibihumbi 100 Frw, ab’ibihumbi 150 n’abandi bahabwa ibihumbi 200 Frw, kandi akazi ari kamwe.”
Minisitiri w’Abakozi ba Leta n’Umurimo, Rwanyindo Kayirangwa Fanfan, yabwiye IGIHE ko azi iby’icyo kibazo cy’abashoferi bashaka kontaro ariko ashimangira ko uwabahaye akazi atari leta, umukoresha we agomba kuyimuha.
Yagize ati “Uwahaye umushoferi akazi na we agomba kumukorera amasezerano nk’uko bikorwa n’ahandi ku bandi bakozi batari aba ba Minisitiri, afite n’uburenganzira niba avuga ko amafaranga ye agomba guca muri banki wabimufasha kugira ngo bikorwe kuko ni uburenganzira bwe.”
Yakomeje avuga ko abashoferi hari igihe leta ibaha amafaranga batwaye Minisitiri mu butumwa bw’akazi, bakagira ngo n’ibindi bikwiye guhabwa umukozi yabibaha.
Yatanze urugero bagiye nko mu butumwa i Muhanga, Rwanyindo ati “Ntabwo ari njye uzishyura amafaranga y’umushoferi kuko ndi mu by’akazi, niyo mpamvu Minisiteri aho nkorera inyishyurira uwo mukozi amafaranga y’ubutumwa; kubera ko babona ibyo bintu bakeka ko n’ibindi Minisiteri igomba kubibakorera, ntabwo ari byo. Ibindi ni Minisitiri ugomba kubikora kuko biba ari iby’umuntu ku giti cye.”
Ku kibazo cyo guhembwa mu ntoki ku buryo banki zitabaguriza, Rwanyindo yavuze ko nk’uwe amusinyira sheki, akajya kuyishyira kuri konti ye, akumva ko ubwo yabona ko buri kwezi hari ayo yishyurirwa.
Ariko abashoferi bo bavuga ko kuyahabwa mu ntoki umuntu ahita ayakoresha, byongeye n’uyijyaniyeyo akaba atakwaka inguzanyo ku mushahara kuko nta kiba kigaragaza ko ahembwa.
Umuyobozi ushinzwe abikorera n’imigendekere myiza y’umurimo muri MIFOTRA, Twahirwa Alexandre, yabwiye IGIHE ko hamaze gukorwa imbanzirizamushinga y’amasezerano y’akazi abaminisitiri baha abashoferi babo.
Yagize ati “Icyo twakoze ni amasezerano y’icyitegererezo baheraho bashaka kugira icyo bahinduraho. Turangije kuyashyikiriza inzego bireba ngo ziyoherereze ba Minisitiri kugira ngo ababishaka bagire icyo bayakoraho.”
Ariko Twahirwa yasobanuye ko ibikubiye muri iyo mbanzirizamushinga igaragaza ibikubiye muri iyo kontaro, si itegeko ko buri minisitiri abikurikiza kuko ahanini bizaterwa n’uko buri wese abona umushoferi we.
Yakomeje asaba abashoferi batagira amasezerano y’akazi n’ubwishingizi kubigeza ku nzego zibishinzwe kugira ngo bikurikiranwe kuko atari abashoferi bose batagira kontaro.
Abashoferi bo bashaka kurengera akazi kabo bigengesera kugaragariza byeruye ba shebuja ko babangamiwe n’icyo kibazo cyo kutagira amasezerano y’akazi, ariko bakumva ko nka Minisitiri yagakwiye kuba intangarugero no ku bandi bakoresha, itegeko ry’umurimo rikubahirizwa.


text:
Imizi y’ubuyobe bukomeye buri mu burezi bw’Abanyafurika. Igice cya 3
Mu nkuru zacu zashize twabaviriye imuzi inkomoko y’idindira ry’ireme ry’uburezi muri Afurika ndetse tubabwira no ku ngaruka ziva ku kuba uburezi bwacu nk’Abanyafurika nta reme bufite.
Muri iyi minsi rero ubwo Abarimu, Ababyeyi n’Abanyeshuli yewe n’Igihugu muri rusange twitegura itangira ry’amashuli ikinyamakuru cyanyu Rwanda Magazine cyabakusanyirije ibitekerezo bigiye bitandukanye by’uko ireme ry’uburezi ryarushaho guhama mu burezi bw’Afurika ndetse naha iwacu by’umwihariko.
Turacyifashisha ahanini igitabo cyitwa THE MISEDUCATION OF THE NEGRO cya CARTER G. WOODSON cyanditswe mu 1933.
Nk’uko twabigarutseho mu nkuru zacu z’ubushize uburezi bwa nyabwo kandi bufite ireme ni ubushishikariza umuntu guhindura ubuzima abugira bwiza kurushaho ahereye kubyo afite. Niyo mpamvu icyihutirwa tugomba gukora nk’Abanyafurika ari ukumenya neza ibyo dufite ndetse n’ibyo dukeneye maze tugashaka uburyo burambye bwo guharanira ko ibyo dufite bituviramo ibyo tudafite. Uwo si umukoro wa kanaka ahubwo ni umukoro wa buri munyafurika wese niyo mpamvu tugomba guhererekanya ubumenyi binyuze mu burezi bufite ireme rihamye kugirango twese tuzabashe gutahiriza umugozi umwe mu kurushaho kureba ibitagenda neza ngo tubikosore aho kwita gusa kubyo dukuramo inyungu zacu bwite.
Icyo dusabwa rero ni ukutagumya gushinja amakosa abandi yaba abo badukoronije cyangwa se abashinzwe uburezi ndetse ntitunajye mw’ihangana nabo ahubwo nk’umunyafurika aho uri hose ukumva ko ari inshingano yawe kwigisha bagenzi bawe; mukigira hamwe kureba igikenewe mu muryango Nyafurika maze mugaharanira kugikemura mu buryo budasenya undi cyangwa se ngo bwungure wowe ubarusha ubumenyi cyangwa ububasha. Nk’abanyafurika tugomba guharanira kwirwanaho tukikemurira ibibazo kandi tukumva ko nta wundi ugomba kubikemura atari njye nawe ndetse kandi ko umuti utagomba gushakirwa iyo bigwa batanazi imizi y’ikibazo cyacu ahubwo ko ugomba gushakirwa hagati muri twe nk’Abanyafurika.
Ni ngonbwa ko abafite ubumenyi badaharanira kuba abayobozi gusa ahubwo baharanira kuba abigisha abakibyiruka, bisaba kwitanga mu buryo bw’igihe, amafaranga n’icyubahiro. Kuko iterambere ry’umuryango Nyafurika ntirikeneye abayobozi uruhuri ahubwo rikeneye abakozi benshi kandi bafite umutima w’ubwitange ndetse n’urukundo rw’umuryango nyafurika n’urw’ibyo bakora. Reka twese aho tuva tukagera tureke kuvuga no guhora mu nama zidashira ahubwo tujyende turebe mu mashuli ibibura maze tube abakorerabushake bo gukemura ibyo bibazo. Ibitekerezo byiza bya kiyobozi bye kuguma mu magambo gusa ahubwo tubanze tubishyire mu ngiro maze ababibonye babe aribo babishyira mu magambo.
Igihe cyose tujye dupima umumaro wa runaka dukurikije ibyo yakoreye umuryango abamo aho kumupimira kubyo avuga, maze uwo dusanze yaritanze uko ashoboye mu buryo bwe tubimwubahire kandi n’abafite ibitekerezo bizima tubashyigikire kugirango bishinge imizi kuko nibyo bituma abarezi bitanga uko bikwiye bagira ijambo. Twirinde gucana intege ahubwo dushyigikirane ndetse dusaranganye ubumenyi kuko iterambere ryawe wenyine n’abawe riba ryerekeza ku makimbirane nyamara iterambere rya bose rikerekeza kw’iterambere ry’igihugu muri rusange.
Mwe mwize mukaminuza murasabwa kwicisha bugufi mukegera abakiri inyuma iyo mu mwijima mukabahugura aho kubagendera iyo kure nkaho muri abadakorwaho cyangwa ba kibonumwe, kuko niba dushaka ko ireme ry’uburezi ryacu riba ubukombe ni ngobwa ko twegera kandi tukabana n’abari guhura n’icyo kibazo cy’ireme ridashinga maze tukamenya neza imbogamizi n’ingaruka zihari maze tugaharanira kubikemura; naho nituba ababirebera iyo, bakabiganirira iyo, bakabishakira umuti iyo, umuti uzasigara iyo twabiganiriye.
Turasabwa kumenya kwibwiriza nta gutegereza ngo nzakora icyo runaka ukomeye yavuze kuko burya buri wese aba abona aho ikibazo kiri. Twe kwirirwa twigana abo birirwa batubwiriza gukora impinduka izi na ziriya ahubwo twirebe nk’abanyamuryango b’umuryango mugari Nyafurika twe ubwacu, n’amateka yacu maze twinenge nuko niturangiza twungurane ibitekerezo by’uko twakosora ibitagenda. Nibidakorwa bizatuma duhora dufatwa nk’ibicucu mu muryango mugari w’abatuye isi kuko muri kamere muntu ntihabamo kwita ku muntu wabuze ubwenge bwo kwiyitaho we ubwe.
Kugirango ireme ry’uburezi ryacu rihame kandi; hakenewe gushorwamo amafaranga menshi mu rwego rwo kugirango ibyangobwa byose bikenerwa mu kugirango twigishe abana bacu biboneke. Ni ingenzi kandi ko mwalimu yubahwa ndetse agafatwa neza gusa nawe agaharanira kwita kubo yigisha akabamenya neza ndetse akanamenya ababyeyi babo kuko burya ababyeyi bagira uruhare runini mu mitekerereze, imico n’imigirire y’umwana. Ni ngobwa ko abarezi batoza abana hakiri kare kuzaba abafasha abari mu nzego zo hasi n’iziciriritse aho kubashishikariza kumaranira kuba ibikomerezwa. Mwalimu agomba kwigisha abato amateka y’aho twavuye, akabamenyesha naho tugeze ubu n’ubushobozi dufite ubu nuko akarushaho kugenda abahindura abeza kandi b’intangarugero birushije uko bari.
Ni byiza ko duhanga udushya mu myigire y’abato kuko ni ihame ntakuka ko iterambere ryose ry’umuryangomuntu rishingira mu guhanga ibishya ntabwo rishingira ku gukora ibyo n’abandi bakoze. Ibi tukabikora intego ya mbere atari ukugirango twigwizeho ifaranga cyangwa ikuzo ahubwo tugamije korohereza imibereho ya rubanda cyane cyane rugufi.
Turasabwa gusoma cyane, tukamenya kandi tukabikorana umurava. Tugomba kwiga amategeko tukayamenya neza ntibibe ibireba runaka wenyine. Ni byiza ko kandi tunandika duhereye ku mateka yacu maze tukibwirira isi ibyacu aho kugirango ab’iyo bab’aribo bavuga ibyacu.
Dusoza izi nkuru uko ari eshatu ni byiza ko tuzirikana ko ibibazo by’ingutu nk’iki cy’ireme ry’uburezi bidakemurwa mw’ijoro rimwe ahubwo bisaba imyaka myinshi kandi ndetse n’igenabikorwa ry’igihe kirekire rero ni ahacu ho kudacika intege nubwo uyu munsi bitaratungana ariko har’igikorwa.
Bajya bavuga ngo" Iyo abasaza baganira baba bavuga ibyo bakoze, urubyiruko rwo ruba ruvuga ibyo ruri gukora naho abaswa bo baba bavuga ibyo bumva ko bazakora nuko rero wowe ukiri mu rubyiruko wareba niba har’icyo uri gukora ngo ireme ryacu rizahuke, wowe ugeze mu zabukuru ugaharanira kudusangiza ibyo wakoze naho uwirirwa avuga ibyo ateganya mu gihe kizaza natangire none kuko ejo wenda si ahacu."
Twigishanye, Duhugurane, bizira kwishyira hejuru no kurobanura maze Afurika yacu izabe isoko y’umunezero ku bayituye.
Rugaba
Inkuru bijyanye :
Imizi y’ubuyobe bukomeye buri mu burezi bw’Abanyafurika. Igice cya 1
Imizi y’ubuyobe bukomeye buri mu burezi bw’Abanyafurika. Igice cya 2


text:
NIMUKANGUKE! Kamena 2015 | Ibintu bitanu byagufasha kubungabunga ubuzima bwawe
Ibyo ukora bishobora kugufasha kurwanya indwara cyangwa kuyirinda.
INGINGO Y'IBANZE
Ibanga ryo kugira ubuzima bwiza
Dore ibintu bitanu wakora kugira ngo ugire ubuzima bwiza.
INAMA ZIGENEWE UMURYANGO
Mukomere ku isezerano mwagiranye
Ese isezerano ryo kubana akaramata wagiranye n’uwo mwashakanye, wumva rimeze nk’amapingu cyangwa wumva rimeze nk’igitsika ubwato gishyigikira urugo rwanyu?
ABANTU BA KERA
Galilée
Mu wa 1992, ibyo Papa Yohani Pawulo wa II yavuze ku byo Kiliziya Gatolika yakoreye Galilée, byatunguye abantu.
ICYO BIBILIYA IBIVUGAHO
Ubuhehesi
Ese ubuhehesi bushobora gutanya abashakanye?
Wari uzi ko hari umusenyi uva mu mafi?
Ifitiye ibibuye byo mu mazi akamaro kenshi.
HIRYA NO HINO KU ISI
Ibivugwa ku bidukikije
Amakuru yatangajwe mu bihe byashize atuma twibaza tuti “kuki abantu bananiwe guhagarika ibikorwa byo kwangiza ibidukikije?”


text:
Wakomotse ku mutwa Rushyana n’umukobwa we Nyankobwa hambere bitazwi ikirari.
Uwo mutwa yari afite umugore witwa Nyirarumogo, babyarana abana batatu b’abakobwa. Bamaze kubyara ubuheture Nyirarumogo arapfa. Rushyana asigara muri izo ndushyi yanga kuzishakiramo.
Akomeza kuzihahira arazirera zirakura. Bukeye hatera inzara iyogoza igihugu. Abapfa barapfa, abasuhuka barasuhuka, Rushyana na we abasuhukamo n’abana be.
Uw’imfura ari we Nyankobwa yari amaze kuba inkumi. Barashyogoza biriza umutaga barara nzira, ku munsi wa kabiri batunguka ku rugo rw’umututsi wapfushije intama barwinjiramo.
Nyirurugo yumvise ko Rushyana ari umutwa, aramubwira ati “Enda iyi ntumbi y’intama uyirye uzayinyishyure ibibindi.” Rushyana ati “Ndagushimiye ariko munancumbikire naje nsuhuka, ibibindi nzabikubumbira mba nkuroga.”
Baramucumbikira, intama umutwa arayibaga Nyankobwa arateka bihiye bararya bararyama. Bamaze kuryama, umutwa arasusuruka yibuka umugore we bituma ashaka kuryamana n’umukobwa we ariko arabitinya kuko kizira, akomeza gusuhuza imitima. Uko umukobwa akangutse agasanga se asuhuza imitima.
Bigeze aho aramuhamagara ati “Mbe dawe ko waraye uturamye byakugendekeye bite?” Rushyana atinya kumubwira icyamubujije ibitotsi gusa aravuga ati “Wigira icyo umbaza wa mwana we umwana si nyina ga Nyankobwa.” Umwana araceceka. Buracya bajya mu ibumba ryo kwishyura intama y’abandi. Bararizana babumba ibibindi barishyura, ibisigaye barabihahisha.
Baba aho, uko bwije Rushyana yaryama akarara asuhuza imitima. Umukobwa yamubaza ikibimutera, undi akamusubiza ababaye ngo “Jya undeka wa mwana we umwana si nyina ga nyankobwa.”
Baguma aho barahaha bigeza ubwo bahembuka. Ariko uko bwije Rushyana ntagoheke.
Bukeye Nyankobwa aramubaza ati “ariko uriya mugani uhora uncira uvuga ko umwana atari nyina uwumbwirira iki? Rushyana abura icyo asubiza, ariko na none bwije abisubiramo. Umukobwa biramurakaza.
Noneho Nyankobwa yigira inama yo gushaka inzoga. Amaze kuyibona atumira abatwa bakuru ba hafi aho arayibaha. Baranywa bagejeje hagati araterura ati “Dore icyo nabahamagariye. Twasigaranye na data ntiyaduhemukira, na twe kandi biba uko; none yadukanye umugani aca buri joro ageze ku buriri ngo Umwana si nyina ga Nyankobwa! Namubaza icyo awuciriye akakimpisha, jye ngakeka ko naba naramuhemukiye. Nimumumbarize irimuniga, maze niriba ubuhemu bwanjye mumpane”.
Abagabo amashyi ngo kacikaci ! Bati “Cyo Rushyana tubwire igituma ucira umwana uwo mugani ubutitsa.” Undi ati “Ntabatindiye icyo nywucira dore ngiki: Uyu mukobwa dore ni inkumi, ndamureba ankorera nkamushima imirimo ariko nagera ku buriri nkabura uwo turarana kandi ahari, ku mutima nti ‘Iyaba atari uwanjye’ Nuko nabura uko ngira ngasuhuza imitima ntyo.”
Abatwa babyumvise bariyamirira ariko bashima amagambo ya bombi. Bati “Koko Rushyana aravuga iby’ukuri umwana si nyina, akwiye umugore.”
Bamushakira umugore, Nyankobwa na we baramushyingira, babatandukanya batyo. Umugani rero uturuka aho, umuntu yaba agwiriwe n’icyo uwo bari kumwe adashoboye kumwunganiraho akakimubwirira mu marenga yiyiganisha uwo mutwa ati “Umwana si nyina ga Nyankobwa”.


text:
Mu Rwanda nta tegeko rihana abatinganyi, ariko nanone ntibyemewe ukurikije indangagaciro z’umuco nyarwanda. Abemera Bibiliya bo babifata nk’icyaha Imana yanga urunuka.
. Bateye ukwabo kandi ntibasanzwe bitewe n’ubuzima biberamo
. Bemeza ko ubusanzwe atari abatinganyi
. Kwifuza kubaho neza no gukira mu gihe gito ni bimwe mu bituma baryamana na bagenzi babo bahuje ibitsina
. Babanza kunywa ibiyobyabwenge mbere yo kuryamana n’abo bahuje ibitsina
Ubutinganyi ni ikibazo cyugarije hafi ibihugu byose ku isi.Hamwe Na hamwe biremewe ahandi ntibyemewe, icyakora imiryango iharanira uburenganzira bwa muntu ikunze kubipfa na bimwe mu bihugu biba bishaka gushyiraho amategeko ahana abatinganyi.
Urugero ni muri Uganda aho Perezida Museveni aherutse gusinya itegeko rirwanya abatinganyi, nyamara imiryango mpuzamahanga n’ibihugu bikomeye bigahaguruka ngo arimo abangamira uburenganzira bwa muntu.
Nubwo mu Rwanda umuco utabyemera, hari bamwe babikora bakavuga ko atari ku bushake bwabo, ahubwo ari amikoro make abasunika.
Mu kiganiro IGIHE yagiranye na bamwe mu basore baryamana bahuje ibitsina, bavuga ko atari abatinganyi muri kamere.
Bavuga ko ubukene ari kimwe mu bintu bya mbere bituma hari igihe bakorana imibonano mpuzabitsina n’abo bahuje igitsina.
Mugisha utuye mu Kagari ka Rwezamenyo ya mu Murenge wa Rwezamenyo Akarere ka Nyarugenge yagize ati “ Erega ntabwo umuntu abikora kubera ko ari umutinganyi ahubwo abikorana na bo kugira ngo baguhe amafaranga.None se koko ubu umuntu yampa amafaranga nk’ ibihumbi 50 cyangwa 100 ngo turyamane nkanga kandi ntayo nari mfite ngo kuko ari umuhungu mugenzi wanjye?â€
Gushakisha amafaranga yo kwishyura inzu, kwambara neza , gusohokera ahantu hahenze no kujya mu mahanga nko ku mugabane w’u Burayi n’Amerika, bavuga ko ari bimwe mu bituma bemera kuryamana n’abo bahuje ibitsina.
Umusore utuye ku Mumena mu Murenge wa Nyamirambo yagize ati “ Erega uryamanana na bo nuko hari inyungu zitandukanye aba abakeneyeho nko kugira ngo bajye bamwihera amafaranga yo kwishyura inzu n’amutunga.â€
Akomeza avuga ko na we hari igihe aryamana n’abatinganyi kugira ngo agire icyo abavanaho cyane cyane ko ari abantu bakunda cyane umuntu waberetse ko yabishimiye cyangwa wababwiye ko yifuza ko baba inshuti.
Bmwe muri aba basore bemeza ko mbere yo kuryamana na bagenzi babo babanze bakanywa ibiyobyabwenge birimo urumogi n’inzoga kugira ngo byibuze bataza kumva ububabare.
Mugisha yagize ati “ Ntakubeshye kubera ko njye mbikora ntabikunze ahubwo mba nikenereye kubakuraho amafaranga , uwo tugiye kuryamana biba ari ngombwa ko abanza akangurira inzoga cyangwa ’ibure’ kugira ngo mbanze ngire ’swing’ kuko ndi muzima ntatekereza kuryamana na we.â€
Posted by Alex Masha kuri Rwandapaparazzi.rw Nyamirambo
52,010 total views, 50 views today


text:
Gatama David ni umukristo mu itorero ADEPR Bethel muri Paruwasi ya Rugarama akaba amaze imyaka 8 mu muziki dore ko mu mwaka wa 2010 ari bwo yakoze indirimbo ye ya mbere muri studio. Gusa mu mwaka wa 2007 ni bwo yatangiye guhimba indirimbo ze bwite mu gihe mu 1999 ari bwo yatangiye kuririmba akabitangirira muri korali y'abana bato. Thacien Titus bakoranye indirimbo, ni umwe mu bahanzi bakomeye hano mu Rwanda mu muziki wo kuramya no guhimbaza Imana.
Mu kiganiro na Inyarwanda.com Gatama David yadutangarije ko iyi ndirimbo ye 'Warakoze' yayanditse amaze gushinga imizi mu gakiza dore ko mbere yari umukristo w'akazuyazi aho atari yagahindutse neza ariko amaze guhura neza na Yesu mu mwaka wa 2012, ahitamo gukora indirimbo yo kumushimira. Gatama David avuga ko Imana yamutuye umutwaro uremereye, ikamuvana mu isayo ry'ibyaha. Thacien Titus yabwiye Inyarwanda ko yishimiye gukorana indirimbo na Gatama David, indirimbo irimo ubutumwa bwo gushima lmana muri rusange.


text:
Mbonyi yatashye inzu yubakiye utishoboye anamugabira inka - AMAFOTO
Umuhanzi mu ndirimbo zo kuramya no guhimbaza Imana, Israel Mbonyi yatashye ku mugaragaro inzu yubakiye utishoboye anamugabira inka, haboneka n’abandi bafasha uwo muryango harimo abemeye kurihira amashuri abana babo .
Ni igikorwa ryabaye kuri iki cyumweru tariki 25 Gashyantare 2018. Umuryango Israel Mbonyi yubakiye inzu ni uwa Mucyo Eustache uherereye mu Murenge wa Ndera mu Karere ka Gasabo.
Mbonyi yagiye gutaha iyo nzu ari kumwe n’abagize Umuryango Israel Mbonyi Foundation ari nayo anyuzamo ibikorwa bye binyuranye. Gusana iyo nzu no gushyiramo ibikoresho by’ibanze byatwaye asaga miliyoni 5 FRW.
Mbonyi kandi yari aherekejwe n’abandi bantu bifuje gufasha uwo muryango. Israel Mbonyi yagabiye umuryango wa Mucyo Eustache, maze abari bamuherekeje bawugenera impano zinyuranye baniyemeza kuwufasha mu bikorwa binyuranye. Umwe muribo yemeye kurihirira abana ba Mucyo Eustache umwaka wose, undi yemera kumurihira amashanyarazi azacana umwaka wose, abandi nabo bawugenera ibikoresho bitandukanye.
Ubwo yamurikaga album nshya nibwo Israel Mbonyi yatangije igikorwa cyo kubakira umuryango utishoboye wa Mucyo Eustache . Tariki ya 6 Mutarama 2018 nibwo Mbonyi na bamwe mu bagize Umuryango Israel Mbonyi Foundation bagiye gutangira imirimo yo gusana iyo nzu.
Mbonyi yatangarije Rwandamagazine.com ko ashimira byimazeyo buri wese wagize uruhare muri iki gikorwa.
Ati " Twabitangiye mbere gato y’igitaramo cyo kumurika Album. Muri concert, abantu baritanze, tubasha gusana inzu no kubona ibikoresho by’ibanze byo mu nzu.
Ubwo twatangazaga ko tugiye kuyitaha, abandi bantu biyemeje kugira ibindi bakorera uyu muryango kandi byagenze neza cyane. Nishimye cyane ukuntu abantu bafite umutima mwiza wo gufashanya. Nshimiye buri wese wagize uruhare muri iki gikorwa."
Nyuma yo kubakira Eustache, Israel Mbonyi na Fondation ye bazahita bakomeza ibindi bikorwa by’urukundo birimo gusangira n’abana bo ku muhanda, kwishyurira amafaranga y’ishuri abana batishoboye, gukora ubukangurambaga bwo kwigisha abaturage bo mu bice by’icyaro kugira isuku n’ibindi.
Inzu yatashywe
Iki ni igikoni cyayo
Mbonyi n’abamuherekeje bicaye mu nzu ya Mucyo Eustache
Umuryango wa Eustache bawugeneye nibindi bikoresho binyuranye


text:
Pancakes zoroshye
Abantu bakunze kwitiranya pancake na crepe nyamara biratandukanye mu buryo bitekwamo. Ubu ni bumwe mu buryo bworoshye watekamo pancake.
Ibikoresho
Ifarini 125g
Isukari : utuyiko 2
Umusemburo : utuyiko 2 cg agashashi kamwe
Umunyu akayiko 1
Igi 1
Amata igikombe 1
Amavuta utuyiko 2
Uko bikorwa
Mu gisorori kinini , vanga ifarini isukari, umusemburo, n’umunyu. Kora akobo hagati ushyiremo amata, igi, n’amavuta. Vanga ukoresheje umutozo binoge neza
Fata ipanu ushyushyeho utuvuta ducye cyane, ku muriro mucye. Fata ikiyiko kinini (louche) ushyireho iyo mvange wakoze. Ntuyisanze ku ioanu ureke ifate irange uruhande rumwe. Nubona hejuru hatangiye kuza utwobo uyihindure, ufatishe irange urundi ruhande. Buri pancake imwe wakoresha nka ¼ cy’iyo mvage.
Zitegure zishyushye. zitegurane n’ubuki
source : allrecipe
photo : google


text:
Umusozi wa Karuriza, ni umusozi muremure nyaburanga, ugizwe na Karuriza ya Mbere na Karuriza ya Kabiri, ukwiriye gukorerwaho ubukerarugendo ndetse na siporo kubakunda kuzamuka imisozi, bityo ukaba waba amwe mu mahirwe yo kumenyekanisha Akarere, gukurura ba Mukerarugendo no kuhabyaza umusaruro wiyongera ku madevize y’abaza gusura Ingagi muri Pariki y’Ibirunga.
Uyu musozi uherereye mu Murenge wa BUSOGO, mu Kagari ka KAVUMU, mu Mudugudu wa KARURIZA, ukaba ugira ubutaka bwera cyane ariko nanone ugakunda kwibasirwa n’isuri akaba ari nayo mpamvu kuri uyu wa Gatandatu tariki ya 29 Nzeli 2018 ariho hakorewe Umuganda Rusange ku Rwego rw’Akarere ka Musanze, hacukurwa amaterasi.
N'ubwo kuzamuka uyu musozi wa Karuriza bitoroshye, uyu Muganda wari witabiriwe n'abantu benshi mu Nzego zitandukanye za Gisivile n'iz'Umutekano, Ibigo bya Leta n'iby’Abikorera.
Muri iki gikorwa, Ubuyobozi bw'Akarere ka Musanze bwari buhagarariwe na Bwana MUSABYIMANA Francois, Umuyobozi w'Ishami ry'Ubutegetsi n'Imicungire y'Abakozi wari kumwe n'Umuyobozi w'Ingabo mu Karere, Col.Paul NYEMAZI ndetse na Insp. Joel MVIRINKA.
Nyuma y'Umuganda, hatanzwe ubutumwa rusange bushimira abitabiriye bunanenga abahabuze ntampamvu kubera ko usibye igikorwa cy'umuganda kiba cyabaye, aba ari n'umwanya nwiza wo kumenyana, gusabana, kungurana ibitekerezo, gusangira amakuru kuri Gahunda zitandukanye za Leta, kurebera hamwe ibimaze kugerwaho no gufatira hamwe ingamba zo kubisigasira ndetse no gushakira hamwe ibibazo bihari no kubishakira umuti hagamijwe Imibereho Myiza ya buri wese n'Iterambere ry'Igihugu Rirambye, buri wese abigizemo uruhare ku rugero rwe.
Ku bijyanye n'ubutumwa bwihariye bwatanzwe, abitabiriye umuganda bagejejweho Ubutumwa bwa Komisiyo y'Igihugu y'Ubumwe n'Ubwiyunge bujyanye n'Ukwezi k'Ubumwe n'Ubwiyunge kuzatangizwa ku mugaragaro ku itariki ya 01 Ukwakira 2018, itariki ikomeye cyane ku Banyarwa. Insanganyamatsiko y'uyu Mwaka iragira, iti: "Duharanire Ubumwe n'Ubwiyunge mu Muryango." Aha bakaba basabwe kurushaho kubumbatira ubu Bumwe binyuze mu gukora no gukorera hamwe, cyane cyane mu kugoboka Abatishoboye, Kwita ku burere bw'Abana babashishikariza kubana neza n'abandi bamaganira kure amacakubiri aterwa n'inyigisho mbi zo ku mashyiga. Ubundi butumwa bwatanzwe ni ubwa Minisiteri y'Ubutaka n'Amashyamba bushishikariza Abaturage kubungabunga Ibidukikije batera amashyamba. "Tera Ibiti Ugire Ubuzima n'Ubukungu" niyo Nsanganyamatsiko y'uyu Mwaka wa 2018. Muri iki gihe cy’imvura, Abaturage bahamagariwe kugabanya ingaruka ziterwa n'ibiza biterwa n'imvura y'umuhindo, nk’uko Minisiteri y'Imicungire y'Ibiza n'Impunzi idahwema kubidukangurira.
Mu gusoza, hagarutswe kuri gahinda y’Ubwisungane mu Kwivuza baboneraho no gusangira amakuru mashya kuri Gahunda ya Minisiteri y'Ubuzima yiswe "IJWI RY'UMURWAYI", ijyanye no kongera imbaraga mu gukurikiranira hafi Imitangire ya Servisi kwa Muganga, aho umurwayi agiye kuzajya ahabwa ikaramu n'urupapuro akandika ashima cyangwa anenga uburyo yahawemo serivisi, ubutumwa bwe bugashyirwa mu Dusanduku tw'Ibitekerezo bikazajya bifasha Ikigo kumenya ishusho Abaturage bagifiteho no kubifatira ingamba mu Nama z’Abakozi.


text:
Imperuka Bagosora yateguriye Abatutsi, ayikomora mu mvugo ya Kayibanda
Ubushakashatsi kuri Jenoside yakorewe Abatutsi bugaragaza ko, zimwe mu mvugo abayiteguye bakanayishyira mu bikorwa mu 1994 bakoreshaga, bazikomora ku bakurambere babo bazwiho kwimakaza urwango ku Batutsi.
Imwe mu mvugo yamamaye, ni imvugo yakoreshejwe na Bagosora ku itariki ya 9 Mutarama 1993, ubwo i Arusha muri Tanzaniya hari hamaze gusinywa igice cy’amasezerano y’Arusha arebana no kugabana ubutegetsi.
Bagosora wari muri iyo nama, ariko atemera ibyayivuyemo, yasohotse arakaye cyane, maze mu mvugo ikarishye agira ati “Ndatashye ngiye gutegura ‘Imperuka (Apocalypse).”
Kimwe mu byo ayo masezerano yemeje cyababaje Bagosora cyane, ni uko Ishyaka rya MRND ryari ryahawe imyanya itanu y’Abaminisitiri muri Minisiteri 21.
Izo zagombaga kuba zigize Guverinoma y’inzibacyuho n’imyanya 11 gusa ku Badepite 70 bari bateganyijwe mu Nteko Ishinga Amategeko na yo y’inzibacyuho.
Bagosora ntiyemeraga na gato iryo sangira ry’ubutegetsi ndetse agashinja Boniface Ngurinzira wari Minisitiri w’ububanyi n’amahanga w’u Rwanda icyo gihe kuba yaragurishije igihugu.
Iryo jambo “Imperuka y’Abatutsi” nk’uko ubushakashatsi bwakozwe n’Ikigo cy’igihugu gishinzwe kurwanya Jenoside (CNLG) bubigaragaza, rikoreshwa na Bagosora mu 1993 si bwo bwa mbere ryari rikoreshejwe.
Ryakoreshejwe bwa mbere na Perezida Kayibanda, mu ijambo yavugiye kuri Radio Rwanda ku itariki 11 Werurwe 1964 .
Nk’uko ubwo bushakashatsi bubigaragaza ngo Kayibanda arivuga yabitewe n’igitero cyari cyagabwe mu Bugesera ku wa 21 Ukuboza 1963,kigabwe na bamwe mu mpunzi z’Abanyarwanda bavuye i Burundi bari bazwi ku izina ry’Inyenzi.
Ibi ni ibikubiye muri iryo Jambo
“Bana b’Abatutsi, tugerageze twibaze. Nubwo bidashoboka muramutse mubashije kwigarurira Kigali, Ese muribaza akaga mwaba muteye kababaho by’umwihariko, kuko mwakwicwa mu ba mbere? Siniriwe mbishimangira murabyiyiziye ubwanyu, nubwo mwirirwa mukora nk’abiyahuzi mubyibwire ubwanyu.
Yaba imperuka yanyu ndetse yihuse y’Ubwoko bw’Abatutsi. Iyo mperuka yaba iyihuse cyangwa iy’uruyengeyenge, yagombye gutera bamwe muri mwe bagifite umutima gutekereza.”
Ayo magambo Kayibanda yavugiye kuri Radio Rwanda mu 1964, agasubirwamo na Bagosora mu 1993, ni kimwe mu bimenyetso byerekana ko Jenoside yakorewe Abatutsi muri 1994 ifite amateka ya kera.
Abayihakana n’abayipfobya bakaba bakwiye kwamaganirwa kure, kuko ntaho bazahungira ukuri kugaragazwa n’amateka.


text:
Ku itariki ya 10 Mutarama 2018, mu muhango wo gusoza ingando y’urubyiruko rurenga 330 rwo mu Itorero ry’Abangilikani mu Rwanda (Eglise Anglicane au Rwanda-EAR) Diyosezi ya Shyira ihuza uturere twa Burera, Musanze na Gakenke yari imaze iminsi 3 ibera mu ishuri ryisumbuye rya Kirambo riherereye mu murenge wa Cyeru, uru rubyiruko rwiyemeje gushinga amatsinda yo kurwanya ibiyobyabwenge muri buri Paruwasi igize iyi Diyosezi.
Ni nyuma y’aho muri iyi minsi uru rubyiruko rwari rumaze muri iyi ngando rwigishijwe ububi bw’ibiyobyabwenge n’ingaruka zabyo mu rubyiruko, mu baturage no ku gihugu muri rusange.
Kabaragasa Jean Baptiste wari uhagarariye ubuyobozi bwa Diyosezi, yasabye uru rubyiruko kurangwa n’imyitwarire myiza no kwita ku buzima bwabo.
Aha yaravuze ati:” Nk’uko tuzi ko imibiri yacu ari insengero z’umwuka wera, nimuwurinde ibiyobyabwenge kandi murusheho kwita no kubo muzi batangiye kubyishoramo, mubabwire ububi bwabyo babivemo kugirango barusheho kumera neza.”
Mu kiganiro cyo gukumira no kurwanya ibiyobyabwenge mu rubyiruko bahawe na Assistant Inspector of Police (AIP) Phelin Nshimyumukiza ushinzwe guhuza ibikorwa bya Polisi n’abaturage hagamijwe gukumira no kurwanya ibyaha mu karere ka Burera, yabwiye urwo rubyiruko ati:” Mwe nk’urubyiruko rw’abakirisito twizera ko ntabakoresha ibiyobyabwenge babarimo, ariko mukangurire bagenzi banyu bashobora kuba babinywa kubireka mubabwire ububi bwabyo kuko bamwe mu rubyiruko batangira kubinywa batazi ingaruka zabyo bakaba bakeneye kuburirwa.”
AIP Nshimyumukiza yakomeje ababwira ati:” Mu bikorwa byanyu bya buri munsi mukwiye kurangwa no kurwanya ibyaha, ibiyobyabwenge by’umwihariko. Muzaba mutanze umusanzu ukomeye ku mutekano w’iki gihugu igihe muzaba mutanga amakuru ku bacuruzi n’abanywi b’ibiyobyabwenge, n’abakora ibindi byaha muri rusange.”
Uru rubyiruko rwavuze ko rugiye rutahanye umugambi wo gushinga amatsinda yo kurwanya ibiyobyabwenge muri buri Paruwasi baturutsemo, nk’uburyo bwo kubona aho bahurira ngo bafatire hamwe ingamba zo kurwanya ibiyobyabwenge n’ibindi byaha, bahanahane amakuru y’aho babibona n’ababikora, ari nako bahabonera ubumenyi butandukanye kuri byo.
Muri iyi ingando, uru rubyiruko rwakoze imirimo y’ amaboko yo kubakira ubwiherero abantu 5 batishoboye, kubumba amatafari arenga 1,200 no gutunda ikamyo 2 z’itaka rizifashishwa mu kubaka ishuri ry’incuke mu murenge wa Cyeru.
RNP site


text:
Ku bantu bamenyereye gukoresha win7 cg xp cg vista n’izindi zaje mbere ya win8, bari basanzwe bamenyereye gukanda F8 iyo mudasobwa yacanaga kugirango bajye muri SAFEMODE ya systeme y’abo. ariko kuri windows 8 ntibikunda, niba waragerageje kubikora wabonyeko bitajya byemera.
None kuri windows 8 byakorwa bite?
1. Fungura ‘RUN’, cg unyure iyabugufi ukanda kuri Keyboard amapesu ya “Windows flag+R”
2. Andikamo ‘msconfig’
3. Jya kuri ‘Boot’
4. noneho urebe ahanditse ‘Boot options’ uhitemo ‘SAFE BOOT’ ushyireho akemezo.
5. ubundi ukande kuri ‘apply’ cg ‘ok’.
igihe cyose uzajya ufungura mudasobwa yawe, izajya ihita ifungukira muri SAFEMODE ako kanya.
Ushaka kuyisubiza uko yari imeze ngo ijye ifunguka bisanzwe, mu gihe uri muri safemode wongere ukurikize amabwiriza guhera kuri 1 kugeza kuri 3, noneho ujye hahandi hari akemezo kuri safe boot, ugakureho ukande ok irahita isubira uko yari iri ijye ifunguka bisanzwe.


text:
Ni iki kikumenyashako wahuye n’Imana ?
Abakirisito benshi bavugako iyo bahuye n’Imana, biyumvamo ibyishimo n’umunezero bidasanzwe.
Dawidi ubwe yagize ati " Uzamenyesha inzira y’ubugingo, Imbere yawe ni ho hari ibyishimo byuzuye, Mu kuboko kwawe kw’iburyo hari ibinezeza iteka ryose.." Zaburi 16:11
Niba kugirana ubusabane n’Imana bizana ibyishimo kubayibonyemo uburuhukiro, ntibivuzeko ari byo byonyine bizaranga umuntu wese uri mu busabane n’Imana.
Hari ikindi kintu umuntu yiyumvamo iyo ahuye n’Imana: Dutangira kumva ukwera kw’Imana, tugatangira kwibonaho ibyaha byacu iyo tugereranyije no kwera kwayo.
Dukwiye kwizera ko Imana ari urukundo kandi ko idukunda, abakirisito benshi bananirwa kumenya ugukiranuka no kwera kwayo. Bajya mu rusengero kuberako bumvako ari byiza kujya guhimbaza Imana, kumvako bajya aho baririmba gusa bakumva bibanyuze, aho usanga mu by’ukuri basa nkabashaka kwishyushya aho gushaka Imana ubwayo, no kumva amamwe mugambo y’Imana atuma barushaho kunyoterwa kuyishakana umwete.
Ubu ni bumwe mu buhamya abantu b’Imana batanze bamaze kubona kwera kw’Imana:
1.Umuhanuzi Yesaya
"Maze ndavuga nti “Ni ishyano, ndapfuye we! Kuko ndi umunyaminwa yanduye, kandi ntuye hagati y’ubwoko bufite iminwa yanduye, kandi amaso yanjye abonye Umwami Uwiteka Nyiringabo. ( Yesaya 6:5)
2.Yakobo amaze guhura n’Imana
"Yakobo yita aho hantu Penuweli ati “Ndebesheje Imana amaso, sinapfa." (Itangiriro 32:31)
3.Yobu yaratuye amaze kubona Imana
" Ibyawe nari narabyumvishije amatwi, ariko noneho amaso yanjye arakureba. Ni cyo kinteye kwizinukwa nkaba nihannye, nigaragura mu mukungugu no mu ivu.” Imana ikiza Yobu imushumbusha ibyo yari yarapfushije (Yobu 42:5-6)
4. Petero yihamije icyaha amaze kubona igitangaza cya Yesu
" Simoni Petero ngo abibone atyo yikubita imbere ya Yesu ati “Va aho ndi Databuja, kuko ndi umunyabyaha!” (Luka 5:8)
5.Pawulo yahombye iby’isi kubwo kwakira Yesu
" Nyamara ibyari indamu yanjye nabitekereje ko ari igihombo ku bwa Kristo, ndetse n’ibintu byose mbitekereza ko ari igihombo ku bw’ubutunzi butagira akagero, ari bwo kumenya Kristo Yesu. Ku bw’uwo nahombye ibyanjye byose, ndetse mbitekereza ko ari amase kugira ngo ndonke Kristo, 9kandi mboneke ko ndi muri we ntafite gukiranuka kwanjye kuva mu mategeko, ahubwo mfite ukuzanwa no kwizera Kristo, ari ko gukiranuka kuva ku Mana guheshwa no kwizera (Abafilipi 3:7-9)
Imana irera , kubana nayo bizana umunezero, bigatuma tuyitinya. Kubana n’Imana igihe kirekire ntabwo ari byo byagatumye uyubahuka ahubwo kumenya Imana bitera umuntu kuyubaha.
Imana ibashoboze kuyubaha


text:
Ku mugoroba wo kuwa gatanu tariki 13 Kamena 2014, ubwo umuhanzi Masamba Intore yari mu gitaramo na Gakondo Group kuri Hotel des Mille Collines, yatunguwe no kubona abana be babiri bamusanga ku rubyiniro mu gihe yari azi ko bari muri Canada.
Ibi bintu byatunguye Masamba agaragaza amarangamutima amansonza azenga mu maso n’abari aho birabashimisha. Masamba akaba yamaze hafi iminota 30 kongera kuririmba byenda kumunanira.
Masamba yabwiye IGIHE ko yatunguwe no kubona aba bana be bamutungura mu gihe yari azi ko bazaza mu mpera z’uko kwezi.
Yagize ati: “Nari nzi ko bazaza, ariko bazagera ino ku itariki 24, bamaze kuntungura nabaye nkukubiswe n’inkuba, barangije banandirimbira indirimbo yanjye yitwa ‘Amatage’.
Aba bana bakiyereka Masamba n’abari kuri Mille Collines bakaba bavuze ko babikoze bashaka gutungura se. Ati: “Papa on voulait te faire une surprise (Papa twashakaga kugutungura).”
Abana ba Masamba bamutunguye ni babiri, umukuru ni umukobwa witwa Deborah Ikirezi naho umuto ni Mucyo Alvain.
Masamba yabwiye IGIHE ko baherukanaga mu mwaka wa 2013, ubwo Masamba yitabiraga Rwanda Day i Toronto. Ubu bakaba baje mu biruhuko byo mu mpeshyi.


text:
Uyu muhanda uzaturuka mu Karere ka Huye ugere ku Biro by’aka Nyaruguru unyuze i Kibeho, ukomeze uhure n’umuhanda Huye – Kanyaru. Hari kandi n’ishami rizava ku Biro by’Akarere ka Nyaruguru rigezwe ku Bitaro bya Munini biherereye muri aka karere.
Muri Nzeri 2016, Ikigo cy’Igihugu gishinzwe Iterambere ry’Ubwikorezi (RTDA), cyavugaga ko nta gihindutse ibikorwa byo kubaka umuhanda Huye-Kibeho-Munini byagombaga gutangira muri Kamena 2017, bityo ukazaba watangiye gukoreshwa mu mpera za 2019.
Gusa kugeza ubu imirimo ntiratangira, RTDA yasobanuye ko itinda ryabyo ryatewe n’abaterankunga b’Abashinwa batinze gusinyana n’u Rwanda amasezerano.
Umuyobozi Mukuru wa RTDA, Guy Kalisa, yabwiye abadepite bagize Komisiyo y’Ingengo y’Imari ya Leta n’Umutungo by’Igihugu, kuri uyu wa Kabiri ko itinda ryo gusinya amasezerano y’inkunga ryababereye inzitizi ikomeye.
Yagize ati “Umuhanda Huye-Kibeho ni umushinga duterwamo inkunga n’Abashinwa, twari twemeje ko tuzasinya amasezerano muri uyu mwaka w’ingengo y’imari, baza kudusaba ko twategereza tugazasinyana muri Nyakanga kuko bashaka kuzasinya amasezerano yose y’imishinga baduteramo inkunga icyarimwe. Twarabemereye. Mu by’ukuri twabimenye muri Mutarama nyuma y’ivugururwa ry’ingengo y’imari.”
Ku ruhande rw’u Rwanda, mu ngengo y’imari ya 2017-2018 hari hashyizwemo miliyari zirenga ebyiri zari zigenewe uyu mushinga.
Mu ngengo y’imari ya 2018-2019, biteganyijwe ko leta izashyiramo miliyari 1,7, aho izarangiza imirimo yo kubaka uwo muhanda igeze ku gipimo cya 20%.
Undi mushinga w’umuhanda wa kilometero 66,5 wadindiye ni uzava mu Karere ka Ngoma ukagera mu ka Nyanza, aho RTDA ivuga ko kugeza ubu bari muri gahunda zo gutanga amasoko, aho biteze ko mu ngengo y’imari itaha imirimo izaba yatangiye.


text:
Yabitangarije mu nama nyunguranabitekerezo Intara y’Amajyaruguru yagiranye na Komisiyo y’Abakozi ba Leta, yari igamije kureba uko iyi ntara ihagaze mu micungire y’abakozi n’inozwa rya serivisi zihabwa abaturage, yabereye mu Karere ka Musanze ku wa Kabiri tariki 20 Gashyantare 2018.
Guverineri Gatabazi yagarutse ku kibazo cy’abakozi batita ku nshingano zabo ahubwo ugasanga basa n’abihisha muri bagenzi babo bakora.
Yagize ati “ Hari abakozi buzuza inshingano zabo uko bisabwa, ariko hari n’abandi baba bari aho gusa; turasaba ababishinzwe kubagaragaza bagahanwa byaba ngombwa bakanirukanwa kuko ntiwakwerekana ukuntu abakozi bose bahabwa amanota 90% ngo bakora neza ariko akarere kakaba aka nyuma. Mwihishira abo bantu, ukora neza abihemberwe ukora nabi abihanirwe.”
Umunyamabanga Nshingwabikorwa w’Akarere ka Rulindo Munyarukato Jean Baptiste nk’umwe mu bafite inshingano zo kugenzura abakozi, yemeza ko ikibazo cy’abakozi badatanga umusaruro gihari aho usanga baba bacungana n’amasaha y’akazi gusa.
Yagize ati “Hari imyanya igomba guhabwa abantu bazi icyo gukora cyane cyane mu turere kuko hari abakozi usanga bacungana n’amasaha y’akazi gusa aho gukora ngo batange umusaruro, biratugora kuba hari icyo twabakoraho kuko usanga yihisha inyuma y’amategeko ariko mu kuri bacungana n’ukwezi gusa bagahabwa umushahara.”
Umunyamabanga Nshingwabikorwa wa Komisiyo y’Abakozi ba leta, Angelina Muganza, yasabye ko abakozi bavunisha abandi bakagaragazwa bagahanwa.
Ati “Ubundi iyo ushaka gukora neza ukaryoherwa n’akazi ntubara amasaha, ahubwo ureba umusaruro w’ibyo ukora, naho abavunisha abandi ndasaba ababishinzwe kubagaragaza tukamenya impamvu batuzuza inshingano zabo bagafatirwa ibihano bibakwiriye.”
Komisiyo y’Abakozi ba Leta ifite inshingano rusange yo kugenzura uko inzego za leta zishyira mu bikorwa politiki, amahame n’amategeko ajyanye no gushaka, gushyiraho no gucunga abakozi ba Leta.


text:
Polisi y’igihugu yahigiye guca ibyaha mu midugudu
Polisi y’igihugu ivuga ko mu kwezi izamara mu bikorwa yahariye abaturage, igomba gufatanya n’inzego z’ibanze kurandura ibyaha mu midugudu.
Umuvugizi wa Polisi y’igihugu, CP Theos Badege yabitangaje mu biganiro byahuje Polisi na Minisiteri y’Ubutegetsi bw’Igihugu (MINALOC) hamwe n’abayobozi batandukanye mu Karere ka Bugesera.
CP Theos Badege avuga ko mu mwaka ushize wa 2017, abana basambanijwe ku gahato ari 2,134, abagore 350,hakaba n’abantu 47 bishwe n’abo bashakanye.
Agira ati ”Ikibitera ni ukubura rya hame ryo guhozaho(inyigisho), turabikora ariko ntibiracika kuko turacyabona abashakanye bicana ndetse n’abana mu miryango basambanywa n’abavandimwe cyangwa abandi bantu.
“Ubu tugiye guhigira kugira imidugudu itarangwamo icyaha, isibo(ingo 15 zishyize hamwe) nirikore akazi karyo, nibibananira hazitabazwa inzego z’umutekano, iz’ubutabera, Urwego rw’Ubugenzacyaha.”
CP Theos Badege avuga ko ibyinshi muri ibyo byaha bibera mu miryango biterwa no gukoresha ibiyobyabwenge.
Minisitiri w’ubutegetsi bw’igihugu, Francis Kaboneka avuga ko nta buryo bwashyizweho bwo kubyaza umusaruro inzego zitandukanye zegerejwe abaturage.
Ati ”Dufite komite z’imidugudu, dufite amasibo yagombye kumenya uko buri rugo rwiriwe cyangwa rwaraye, dufite inzego z’urubyiruko, iz’abagore, …izi zose zikora iki!”
Bamwe mu bayobozi b’inzego z’ibanze baravuga ko ababyeyi batagitanga uburere bukwiriye ku bana, kuko ngo bahugiye mu gushaka imibereho.
Uwitwa Mukamana Elina uyobora Inama njyanama y’akagari ka Kanazi mu Murenge wa Nyamata, ati ”Gutwita kw’abana nanjye birambabaza nk’umubyeyi. Ababyeyi ntibagihari, bahugiye mu mibereho”.
Polisi y’Igihugu ivuga ko iminsi yahariye ibikorwa byayo mu baturage kuva ku itariki ya 15 Gicurasi kugeza kuri 16 Kamena 2018, izayisoza icogoje impamvu zose zitera ihohoterwa rikorerwa mu muryango.
Ibitekerezo ( 4 )
mubyukuri ntago ibyaha byacika mumidugudu,
ubundisubwo bicitse mumidugudu byakorerwa hehe?
gusa wenda bizagabanuka naho gucika byo mubyibagirwe,
Si bo bataje kubaza Muzungu wa Kirehe ibanga akoresha: kubana neza n’Inzego z’Umutekano, gutanga amaturo ibukuru, ubundi ukituriza; ukica ugakiza, ukanyaga uwo ushatse, ukagabira uwo ushatse. Ubundi ukagira ba maneko benshi: mu mashuri, mu mavuriro n’ahandi: kugira amakuru menshi kandi ukayamira bunguri hhhhh. Kirehe warakubititse. Byajya koroha ukagira aba Vice wigaruriye, ba Ndiyo Bwana, ubundi ukagira abakozi baguhigira udufranga kugira ngo ubone ayo ujya utura
Muzagere muri Katabaro y’all Kimisagara umudugudu Umubano.
Ngo "Guca ibyaha mu midugudu??".Nta muntu numwe wabishobora keretse imana.Urugero,nta mudugudu numwe ku isi waburamo umuntu numwe usambana,usinda,ubeshya,etc...Hari amoko menshi y’ibyaha.Urugero,kwambura umuntu amafaranga ni icyaha (Zaburi 37:21);kuvuga abandi nabi (slandering),ni icyaha (Umubwiriza 7:22),kwanga gufasha umukene,ni icyaha,gukunda ibyisi cyane, ni icyaha gikomeye kizabuza millions and millions z’abantu ubuzima bw’iteka muli paradizo (1 Yohana 2:15-17),etc...
Ibyaha byose bizava ku isi,igihe imana izakuraho ubutegetsi bw’abantu (Daniel 2:44),ikabuha Yesu akaba ariwe uyobora isi yose (Ibyahishuwe 11:15).Nubwo benshi batabyemera,bizaba nta kabuza,kuko nta kintu na kimwe imana ivuga ngo cyekuba,nubwo rimwe na rimwe bitinda (Luka 1:37),Niyo mpamvu imana idusaba gushaka ubwami bw’imana,aho kwibera mu byisi gusa (Matayo 6:33).


text:
www.eachamps.rw
Miss Uwase Hirwa Honorine ‘Igisabo’ aherutse gushyira amagambo kuri konti ye ya Instagram agaragaza ko nta mukunzi afite ndetse afite amashyushyu ko kubona uwo bazarushingana, none abasore bakamejeje.
Uyu mukobwa aherutse kwandika kuri konti ye ya Instagram agaragaza ukuntu anyotewe no kubona umusore bazabyarana abana ndetse bakamarana imyaka irenze mirongo irindwi mu buzima bw’umunezero w’urukundo.
Mu magambo yari yanditse ku rukuta rwe rwa Instagram yarabanje ashyiraho impeta ebyiri[iye n’iy’umugabo we], akurikizaho amagambo ndetse avanze n’amafoto y’umusore n’umukobwa yamuguye mu gituza yongeraho amagambo agira ati “Nicaye ndatekereza[…] ndangije […] nshushanya njye na we n’abacu[… ] tuzageza 70 turi kumwe hanyuma twongere dutangirire kuri 0[… ] Sinzi niba nkuzi gusa ndagukumbuye.”
Aya magambo yakurikiwe n’isinzi ry’abasore batangiye kwataka uyu mukobwa bamwe bamubwira ko bamukunda abandi bakavuga ko biteguye kurushinga nawe, hari n’abamubwiye ko bari barabuze aho bamuhera bakaba basakiwe.Hari umusore wahise utangira kumubwira ko abyemeye yamubera ibyishimo.
Yagize ati” Ni ukuri Honorine ndagukunda, ubyemeye nzakubera ibyishimo, ndetse kandi ni wowe wazategeka ibyanjye byose, n’ubwo nta byinshi mfite nziko njye nawe duhuje twagera kuri byinshi kandi Imana yabana natwe ikaduha umugisha.”
Uyu musore yakomeje yinginga asaba Honorine ko yamuha nomero ze za telefoni ubundi bakajya baganira ku buryo ubucuti bwabo bwagera kure.
Ubwo Hirwa Honorine yandikaga agaragariza amarangamutima umusore bazarushinga
Abasore batangiye kumuhundagazaho ubusabe bwo gukundana nawe
9 months ago | by Theos Uwiduhaye
Chris Ti 9 months ago
Nonese naningombwa ashire public R nanukugira tumenye kwakundwa hell no , it no sense kbsreply(0)


text:
Uburyo uvuga bikerekana ko wifitiye icyizere mu kazi.
Uburyo wifata iyo uri kuvuga bifite icyo bimaze mu gutera imbere mu kazi kawe. Ndetse bifite akamaro kanini kuruta ibitekerezo ubwabyo. Kuko bituma abo ubwira bakumva cyangwa ntibakumve. Kubera umuco rero abakobwa baba barakuriyemo usanga uko bifata akenshi biba bihabanye n’ibikenewe mu kazi. Dore uko ugomba kwifata mu gihe uri kuvuga yaba mu nama y’akazi cyangwa se uri gutanga ikiganiro :
- Irinde guseka ubusa. Nubwo kugaragara neza kandi udatinyitse ari byiza, gerageze ntuseke birenze urugero cyane cyane uri mu nama . Jya useka igihe ari ngombwa.
- Irinde kubika umutwe cyangwa kuwuhengeka, reba abo muri gukorana inama.
- Reba mu maso abantu muri gukorana inama byibura amasegonda 2. Irinde gutinda ku muntu umwe umureba cyane kuko byasa nko kumutera ubwoba cyangwa se kuba mumenyeranye cyane, wirinde kandi no kureba hejuru cyangwa hasi byerekana ko utizeye ibyo uri kuvuga.
- Irinde gukuba amaboko, cyangwa se nuvuga ukoreshe intoki gusa. Irekure wihe umwanya uhagije ukoreshe amaboko yose. Irinde kandi guhuza ibiganza wakubanije intoki.
- Uko winjira mu cyumba cy’inama n’uko wifata uhagaze nabyo ni ngombwa, genda wemye, nuhagarara ntukubanye amaguru. Igihe wicaye irinde gushyira akaguru ku kandi, kandi wicare neza wegamye intugu zimeze neza. Mu gihe ugiye kuvuga ariko wakwigira imbere gato.
- Uko uvuga : irinde kuvuga wihuta cyane, cyangwa kuvuga n’ijwi rito. Vuga witonze kandi ijwi ryumvikana neza. Irinde kandi kujya urangiza kuvuga ikintu ukabaza ibibazo ngo : “ sibyo ?” “siko mubitekereza”. Irinde no gutangira interuro ukoresha ijambo “ndatekereza ko” ahubwo tanga igitekerezo cyawe udatinze.
- Ba ari wowe utanga ikiganza bwa mbere mu gihe ugiye gusuhuzanya cyangwa gusezerana. Utange ikiganza mu buryo busanzwe ntiwihute, ntutinde, kandi wibuke kureba mu maso uwo uhereje ikiganza.
Mu gihe ukurikiza ibyo twavuze haruguru , ugatanga ibitekerezo byawe witaye ku kuntu ugaragara bizatuma utanga ibitekerezo neza bikaba byaguhesha amahirwe yo kujya mu myanya y’ubuyobozi mu kazi kawe.
Hifashishijwe urubuga rwa thebalancecareer


text:
Amy Blauman wabyaranye na Manzi James {Humble Jizzo} yagarutse mu Rwanda, ni nyuma y’icyumweru kimwe yari amaze muri Leta Zunze Ubumwe z’America aho yari yaragiye gusura umuryango we.
Tariki ya 15 Ukuboza 2017 nibwo Humble Jizzo na Amy bajyanye muri USA mu rwego rwo kwiyerekana mu muryango, Bidatinze kuya 22 Gashyantare 2018 bahise bibaruka umwana w’umukobwa witwa ‘Ariella Michelle Blauman-Manzi’ wavukiye mu bitaro bya Central Washington Hospital.
Ku mugoroba wo ku wa Gatatu Tariki ya 01 Kanama 2018, Amy Blauman yasubiye muri Leta Zunze Ubumwe z’Amerika, akaba yaragiye atajyanye umwana we, ndetse bamwe batangira guhwihwisa ko ashobora kutazagaruka.
Mu ijoro ryo kuri uyu wa Kane Tariki ya 09 Kanama 2018, Amy Blauman yagarutse mu Rwanda yakirwa n’umugabo we, maze bombi bahishura uburyo bari bakumburanye cyane nyuma y’icyumweru batabonana.
Humble Jizzo yagize ati “Ugarutse neza mugore wanjye. Ndabizi ko icyumweru Atari kirekire gusa naringukumbuye nk’umuntu umaze ukwezi atakubona @amyalexandriablauman.”
Amy Blauman nawe yavuze ko yari akumbuye cyane umugabo we ndetse n’imfura ye ‘Ariella Michelle Blauman-Manzi.’


text:
Kuri uyu wa kane tariki ya 07 Ukuboza 2017 mu cyumba cy’inama cy’Akarere ka Nyarugenge hateraniye inama y’abafatanyabikorwa b’Akarere mu gikorwa cy’amahugurwa y’ubukangurambaga ku buziranenge.
Aya mahugurwa yitabiriwe n’Abayobozi muri zimwe muri minisiteri,Abayobozi mu nzego zitandukanye z’Akarere, abikorera ku giti cyabo, ibigo bitegamiye kuri leta, ibigo bya leta n’inzego z’Umutekano.
Ibi ni muri gahunda y’ibikorwa byo kwizihiza umunsi mpuzamahanga ngarukamwaka w’ubuziranenge, aho ikigo cy’Igihugu cyo gutsura ubuziranenge(RSB) gifite gahunda y’ibikorwa by’ubukangurambaga buhabwa abafatanyabikorwa batandukanye bo mu turere tw’umugi wa Kigali na tumwe mu turere two mu ntara.
Ubuyobozi bwa R.S.B Rwanda Standard Board hamwe na R.H.A Rwanda Housing Authority basobanuriye abitabiriye amahugurwa amabwiriza y’ubuziranenge,ishyirwa mu bikorwa ryayo,uruhare rwayo mu kubahiriza amategeko, gukwirakwiza ingufu z’amazi, kunoza isuku n’isukura hagamijwe kubaka imigi iboneye,kunoza imiturire y’urujya n’uruza rw’abantu n’ibintu, kubaka imigi iboneye habungwabungwa ibidukikije,kunoza no kwihutisha imitangire ya serivisi zubakiye ku ikoranabuhanga.
MPORANZI Samuel umwe mu bayobozi baturutse muri RSB asobanura uruhare rw’amabwiriza y’ubuziranenge mu gukwirakwiza ingufu z’amazi, kunoza isuku n’isukura.
UMURWANEZA Alice waje aturutse muri RHA asobanura uruhare rw’amabwiriza y’ubuziranenge mu kunoza imiturire y’urujya n’uruza rw’abantu n’ibintu.
Léonidas MUSAFIRI umuyobozi w’imirimo rusange mu Karere ka Nyarugenge ari nawe watanze ikaze ku bashyitsi, yashimiye buri wese witabiriye aya mahugurwa anasaba ko buri wese yagira uruhare mu kubaka U Rwanda rwiza twifuza rugizwe n’imigi iboneye.
Léonidas MUSAFIRI ashimira abitabiriye anabasaba buri wese ku gira uruhare mu kubaka Igihugu
Umunsi mpuzamahanga ngarukamwaka w’Ubuziranenge wizihizwa buri mwaka tariki ya 14 Ukwakira; aho insanganyamatsiko ku rwego rw’isi mu ndimi z’amahanga ari: “Standards make Cities Smarter.” Naho ku rwego rw’Igihugu insanganyamatsiko yawo igira iti: “Amabwiriza y’Ubuziranenge agira uruhare mu kubaka Urwanda twifuza rugizwe n’imigi iboneye mu ndimi z’amahanga ‘Standards Contribute in Buildings a Smart Rwanda within Smart Cities’.”
RUHUMURIZA Daniel na
NTAGANIRA Theogene
Public Relations & Communication


text:
Isupu ya epinari
Muri iyi minsi hari ubukonje bwinshi, ni byiza kunywa isupu, ituma wumva umerewe neza kandi ikaguha n’intungamubiri.
Ibikoresho ku bantu 8
Umufungo umwe wa epinari
Karoti ziringaniye 3
puwaro 2
ibirayi 3 biringaniye
Umufa w’inyama l1,5
inyanya 2 ( niba ubishaka)
amavuta ibiyiko 2 binini
Uko itegurwa
oza neza izo mboga zose uzikatemo uduce duto, epinari uzitotore
shyushya amavuta ku muriro mu isafuriya nini
namara gushyuha cyane , shyiramo puwaro ureke impumuro yazo izamuke ariko ntizifate ibara
shyiramo imboga zisigaye epinari , inyanya, ibirayi, na karoti, ugaragarure umwanya munini ureke epinari zise n’izihinduye ibara zitari icyatsi kibisi cyane,
ongeramo umufa urengeze bibire nk’isaha.
yisye ukoresheje paswari cyangwa akandi kamachini kabugenewe.
yisubize ku muriro ibire cyane, ushyiremo akunyu gake. Niba ifashe cyane ushobora kongeramo amazi make ashyushye
yitegure igishyushye, utegurane n’umugati.
photo : google


text:
Michael Sheridan w’imyaka 32 y’amavuko yemera ko yabaye ho mu buzima butunzwe n’ibyo kurya bigizwe n’imyunyu ngugu ndetse agakunda cyane ibiribwa bigizwe n’isukari gusa, kuri ubu amenyo ye akaba yarangiritse kuburyo yavanwemo.
Avuga ko aho amaze kumenyera ubwenge yatangiye kujya anywa litiro 6 ku munsi z’ibinyobwa byongewemo imyunyu ngugu n’amasukari akumva arabikunze ariko atazi ko ari guhemukira amenyo ye.
Ngo yari atunzwe na yawurute n’ibindi binyobwa byongewemo imyunyu ngungu n’amasukari.Amenyo ye kubera kwangirika yamaze gukurwamo ashyirwamo andi y’amakorano kugirango ajye abasha kugira icyo afata.
Uyu mugabo yari asanzwe ameze ntakibazo cy’amenyo afite
Avuga ko kwimenyereza kurya ibyo biribwa birimo amasukari menshi n’imyunyu byatumye agira uburibwe bukabije mu menyo kugeza ubwo yajyanwaga kubaganga binzobere ku menyo bakamufasha.Umwe mu baganga bavura amenyo wari inshuti ya Michael niwe wamugiriye inama ubundi ayo menyo ayakuzamo bikaba byaramutwaye amayero 50,000.
Yagiriwe inama n’umuganga ariko aranga akomeza kwirira Yawurute
Ahamya ko mu buzima bwe yishakiraga ibiryo by’amasupu ubundi agasomeza Sanduwici ari nabyo byatumye ahura n’ubwo bubare, ati “Nanywaga ibyo binyobwa ,nkanywa litiro 6 iminsi myinshi aho nabaga ndi hose kandi nabaga mbifite muntoki “
Avuga kandi ati “Ndabizi ko nagiye kubaganga bamenyo bakansaba kubihagarika ariko kuva mbere si nigeze mbyemera “,.N’ubwo bimeze gutyo uyu mugabo yababajwe n’uko amenyo ye agomba kuvamo kandi adafite n’amafaranga yokwishyura.
Umudogitei mu bijyanye n’amenyo witwa David Murnaghan bari barahuye amubwira ububi bw’ibyo biribwa bigizwe n’amasukari amusaba ko yabireka kugirango agire ubuzima bwiza ariko undi arabyanga.
Amenyo ye ntiyari akibasha guhekenya yemwe na sanduwici ntiyari agishoboye kuyiruma, asigaye ahora abumbye umunwa ahishe amenyo ye nta n’abantu akivugisha iyo arikumwe n’inshuti ze yicara inyuma abitaje .
Ari kumwe n’umufasha we witwa Linda yakunze kubura apetit bitewe n’ipfumwe yaterwaga no kuba amenyo ye yarakuwemo.Mu gukuzamo amenyo yabifashijwe na Dr David wamushakiye amafaranga ariko ngo nabwo arasabwa guhura n’abashinzwe imboneza mirire.
REBA AMAFOTO:
Hi there, I discovered your website by way of Google while looking for a comparable subject, your website got here up,
it appears to be like good. I have bookmarked it in my
google bookmarks.
Hi there, just became alert to your blog via Google, and found that it’s really informative.
I am going to watch out for brussels. I will appreciate if
you happen to proceed this in future. Lots of other
people shall be benefited out of your writing. Cheers!
Here is my site: http://vaytiennhanh.hatenablog.com (taichinhaz.blogspot.com)


text:
Pasika ni iki?
Ico Bibiliya ibivugako
Pasika ni umunsi mukuru wizihizwa n’Abayahudi, bibuka igihe Imana yakuraga Abisirayeli mu bucakara bwo muri Egiputa mu mwaka wa 1513 M.Y. Imana yategetse Abisirayeli kujya bibuka icyo gikorwa buri mwaka, ku itariki ya 14 y’ukwezi kwa Abibu ukurikije kalendari ya kiyahudi, ari na ko kwaje kwitwa Nisani.—Kuva 12:42; Abalewi 23:5.
Kuki yitwa Pasika?
Ijambo “Pasika” ryerekeza ku gihe Imana yarindaga Abisirayeli ibyago byatumye imfura zose zo mu gihugu cya Egiputa zipfa (Kuva 12:27; 13:15). Mbere y’uko Imana iteza ibyo byago, yasabye Abisirayeli gusiga amaraso y’umwana w’intama cyangwa uw’ihene ku miryango y’inzu zabo (Kuva 12:21, 22). Ibyo byari gutuma Imana ‘ibanyuraho,’ maze imfura zabo zikarokoka.—Kuva 12:7, 13.
Pasika yizihizwaga ite mu bihe bya Bibiliya?
Imana yahaye Abisirayeli amabwiriza y’ukuntu bagombaga kwizihiza Pasika ya mbere.
* Dore bimwe mu byakorwaga kuri uwo munsi bivugwa muri Bibiliya:
• Igitambo: Ku munsi wa cumi w’ukwezi kwa Abibu (Nisani), buri muryango wahitagamo umwana w’intama (cyangwa uw’ihene) utarengeje umwaka, bakawubaga ku munsi wa 14. Kuri Pasika ya mbere Abayahudi basize amaraso ku nkomanizo z’umuryango no hejuru y’umuryango w’inzu, botsa intama kandi barayirya.—Kuva 12:3-9.
• Amafunguro: Usibye umwana w’intama (cyangwa uw’ihene), nanone kuri uwo munsi Abisirayeli baryaga imitsima idasembuwe n’imboga zisharira.—Kuva 12:8.
• Umunsi mukuru: Abisirayeli bizihizaga umunsi mukuru w’imigati idasembuwe mu minsi irindwi yakurikiraga Pasika; muri iyo minsi ntibaryaga imigati isembuwe.—Kuva 12:17-20; 2 Ibyo ku Ngoma 30:21.
• Inyigisho: Ababyeyi bifashishaga Pasika bakigisha abana babo ibyerekeye Yehova Imana.—Kuva 12:25-27.
• Ingendo: Nyuma y’igihe Abisirayeli bajyaga i Yerusalemu kwizihiza Pasika.—Gutegeka kwa Kabiri 16:5-7; Luka 2:41.
• Indi migenzo: Mu gihe Yesu yari hano ku isi, kwizihiza Pasika byajyanaga no kunywa divayi no kuririmba.—Matayo 26:19, 30; Luka 22:15-18.
Ibyo abantu bakunze kwibeshyaho ku birebana na Pasika
Ikinyoma: Abisirayeli bariye ifunguro rya Pasika ku itariki ya 15 Nisani.
Ukuri: Imana yategetse Abisirayeli kubaga umwana w’intama izuba rimaze kurenga ku itariki ya 14 Nisani no kuwurya muri iryo joro (Kuva 12:6, 8). Ku Bisirayeli, umunsi watangiraga izuba rirenze ukarangira ryongeye kurenga (Abalewi 23:32). Ku bw’ibyo, Abisirayeli babaze umwana w’intama izuba rikimara kurenga ku itariki ya 14 Nisani kandi aba ari na bwo bawurya.
Ikinyoma: Abakristo bagomba kwizihiza Pasika.
Ukuri: Yesu amaze kwizihiza Pasika yo ku ya 14 Nisani mu mwaka wa 33, yatangije undi muhango witwa Ifunguro ry’Umwami rya Nimugoroba (Luka 22:19, 20; 1 Abakorinto 11:20). Iryo funguro ryasimbuye Pasika kubera ko ritwibutsa igitambo cya “Kristo we pasika yacu” (1 Abakorinto 5:7). Igitambo k’inshungu cya Yesu gifite agaciro kenshi kurusha igitambo cya Pasika kuko cyo kivana abantu bose mu bubata bw’icyaha n’urupfu.—Matayo 20:28; Abaheburayo 9:15.


text:
Turikumana ni umwana wiga mu mwaka wa Gatandatu w’amashuri abanza, ukomoka mu Murenge wa Rubona mu Karere ka Rwamagana.
Ku myaka 16, ni umwe mu bana batangiye gutanga ikizere nyuma yo gutangira guterateranya ibikoresho bikaza kuvamo radiyo ivuga.
N’ubwo atigeze amenya ise umubyara no gukurira mu muryango ukennye, ntibyamuciye intege, kuko n’ubusanzwe akunda no kujya ku ishuri.
Iyo urebye iyi radiyo usanga ikozwe mu bintu bisanzwe, birimo amashashi, inshinga aba yatoraguye n’ibindi bikoresho bike byo mu maradio baba bagiye bajugunya.
Avuga ko afite inzozi z’uko iyi radiyo ye ivugira kuri ’flash disk’ azayishyiramo na FM kugira ngo ibe yuzuye.
Inzozi ze ni ukuba umuntu ukomeye ku isi mu bijyanye n’ikoranabuhanga kandi ngo ntaziharira ubumenyi bwe.
Bank ya Kigali icyumva uwo mwana ufite ikifuzo cyo gukomeza kwiga yahise imugenera inkunga ya miliyoni 1Frw, kugira ngo akomeze amashuri ye.
Regis Rugema umuyobozi w’ikigo cya BK gishinzwe guteza imbere ikoranabuhanga ’BK TechHouse’, yavuze ki igikorwa bakoze ari icyo gushyigikira abakiri bato kugira ngo mu Rwanda no muri Afurika hazave abanyabwenge n’abavumbuzi.
Yagize ati "Intambwe yo guha Isae inkunga ya miliyoni imwe ni mu rwego rwo gufasha abana bafite ubuhanga mu ikoranabuhanga. Uyu mwana akwiye kubera urugero abandi benshi."
Ibitekerezo ( 4 )
Very nice kabisa. BK keep rocking, Regis nawe we expect much from you. You are the next Einstein/ Steve jobs if I can say that.
Iyo umwana abaye umugabo aba uwa se , yaba ikigwari akaba uwa nyina. Ubu se umubyara aramutse akiriho(sinzi neza niba akiriho) ubu yahita agaragara rwose.
Ndashimira cyane iki gikorwa cyiza BK yakoze, bizatuma n’abandi bana bagira ishyari ryiza ryo kuba bagira ibikorwa by’intashyikirwa bakora bityo bikazamura ubumenyi bwabo.
Murakoze namwe ku bw’iyi nkuru rwose.
BK Yakoze igikorwa cyigenzi nibindi bigo bikomeye bigomba kwigiraho bigateza imbere abantu bose bafite innovation murwanda bikadufasha kwitezimbere
Ubwo se na nyina ntazi se w’umwana?